كۆنفرانس پرسينه‌وه ودووسه‌وبوين له‌هه‌ولێر - شـه‌فـه‌ق نيـوز\nكۆنفرانس پرسينه‌وه ودووسه‌وبوين له‌هه‌ولێر\nله رووژه‌يل 6-9 مانگ ئه‌يار ساڵ 2009 وله هه‌ولێر پايته‌خت هه‌رێم كوردستان عيراق كاره‌گان كۆنفرانس پرسينه‌وه ودووسه‌وبوين وه‌ريه‌وه چوى له سازداين هاوپه‌يمانى جه‌هانى له خاتر دادپه‌روه‌رى وريكخرياگ " دووسى وه‌بى دادپه‌روه‌رى نيه‌وگ"وه هاوكارى وه‌ل ريكخرياگ له‌يه‌كخوه‌شبوين جه‌هانى و وه پشتگيرى كردن ئه‌نجوومه‌ن نوێنه‌ره‌يل عيراق وپه‌رله‌مان كوردستان عيراق وحكوومه‌ت هه‌رێم كوردستان عيراق و ده‌زگاى ئاينده "مۆسسه المستقبل"وهه‌ردوگ حكوومه‌ت ئيتاليا ويوونان وله‌ژير ناونيشان " له تۆتاليتارى وه‌ره‌و ديموكراسى :دووسه‌وبوين وپرسينه‌وه له عيراق – خوڵقاندن ماوه‌يگ ئه‌را گفتوگوو يا مشاوه‌ره‌ت" وه ئاماده‌بوين زياتر له 200 كه‌سايه‌تى سياسى له ناو وله ده‌يشت ولاَت وله‌ناونييان سه‌ركرده‌يل و نوێنه‌ره‌يل گشت گرووپ وفراكسيۆنه‌يل سياسى له عيراق ، بيجگ له نوێنه‌ره‌يل ده‌سلاَت قه‌زايى وخاوه‌نيل را وسه‌ركرده‌يل كوومه‌ڵگاى شارسانى ك نوێنه‌رايه‌تى چينه‌يل وه‌رفراوان ملله‌ت عيراق كه‌ن ، و وه ئاماده‌بوين پسپۆره‌يل ناوچه‌يل جياجياى جه‌هان ك هاتوين ئه‌را نيشان داين پسپۆرى ياخبره‌ت خوه‌يان له مه‌يدان جيوازبوين يا ئنتقال سه‌خت له تۆتاليتارى يا شمووليه‌ت وه‌ره‌و ديموكراسى.\nسه‌رۆك هه‌رێم كوردستان ريزدار مه‌سعود بارزانى له رى وره‌سم وازكردن ئى كۆنفرانسه داوا له پيكهاته‌يل عيراقى كرد متمانه‌ى گومكرياگ ناونييان دوباره بارنه‌وه و وتيش: (عيراق هه‌وه‌جه‌ى ها وه گوێرانكاريه‌يل گه‌وراو فره‌يگ وله‌نواى گشت چشتيگ وه‌راى خوه‌م دوباره په‌روه‌رده كردنه ، ئه‌و په‌روه‌رده ك له‌يرا توام باسى بكه‌م په‌روه‌رده‌كردنه له بان بنه‌مايه‌يل نوويگ ،جوير له‌يه‌كوه‌خشين ودووسه‌وبوين وته‌وافق و وه‌يه‌كه‌وژيان برايانه‌ى راسقانى، چوينكه ئيمه تويش قه‌يران متمانه هاتيمنه له ناونى پيكهاته‌گان ئى ملله‌ته، ئه‌يه‌يشه كاره‌سات گه‌ورايگه وبايه‌سه متمانه‌ى ناونيمان باريمنه‌وه،چوينكه عيراق هين گشتمانه‌و ئه‌رك سه‌رشانمانه كار بكه‌يمن ئه‌را قورتاركردنى له‌ى مه‌ينه‌تيه).\nچه‌ودێره‌يل سياسى گريه‌داين ئى كۆنفرانسه وه هه‌نگاميگ گه‌ورا وه‌ره‌و پيشكه‌فتن ئۆپه‌راسيۆن سياسى شماره‌كه‌ن چوينكه هه‌رێم كوردستان شوون په‌نجه‌ى ديارييگ ديرى له دووسه‌وبوين نيشتمانى.\nهه‌رێم كوردستان له ئۆپه‌راسيۆن سياسى كاره‌يل گه‌وراى خاسيگ ره‌سانه ئه‌نجام،ولايه‌نيل ناوده‌وڵه‌تى فره‌يگيش ئشاره‌ت وه‌و نه‌خش وده‌ور ديارييه كردنه له ره‌فتاركردن هه‌رێم وه‌ل كێشه‌يل عيراقى وه‌شيوه‌يگ ك به‌شدارى بكه‌يگ له بته‌وكردن كار سياسى ، گومانيش له‌وه نييه ك ئى ئه‌زموونه سايه‌ى خوه‌ى كيشيگه بان ئه‌و باقى ناوچه‌يل عيراق ، وئى به‌شدارى كردن فراوانيشه له‌لايه‌ن هيزه‌يل سياسى له ئاكاما بووگه قازانج ومه‌نفه‌عه‌ت گه‌ورايگ ئه‌را ئۆپه‌راسيۆن سياسى.\nئاشكرايه ك دووسه‌وبوين سياسى هه‌وه‌جه‌ى ها وه‌يه‌كه‌ونيشتن له سه‌ر مێزه‌يل ديالۆگ وگفتوگووكردن، و وه‌خت ويه‌كرِيزى وكار هاوبه‌ش دڵپاكانه توايگ وئى كۆنفرانسيشه يه‌كم هه‌نگاميگ بوى له‌ى مه‌يدانه.\nئه‌و باوه‌ته‌يله ك له نيشتنه‌گان ئى كۆنفرانسه تاوتوێ يا مناقه‌شه كريان ئى ناوونيشانه‌يله گرده خوه‌يه‌وه: به‌شداركردن هاوولاَتيه‌يل له ئۆپه‌راسيۆن پرسينه‌وه‌و دووسه‌وبوين ، هه‌ڵسه‌كه‌فت يا ئجرائات ئۆپه‌راسيۆنه‌گان پرسينه‌وه‌و دووسه‌وبوين ، راسه‌وكردن ودانوه‌پى ناين يا ئعتراف ودوباره‌وه كردن، دوباره ريكخستن دام وده‌زگايه‌يل ئاسايشى و له‌شكر له سياق پرسينه‌وه‌و دووسه‌و بوين ، وه‌ريه‌وبردن يا ئيداره‌ت فره‌جوورى وفره‌لايه‌نى له عيراق، به‌شه‌وكردن تواناگان له بان دام وده‌زگايه‌يل نيشتمانى وهه‌رێمى يا ئيقليمى ، په‌يوه‌نديه‌يل ده‌ره‌كى يا خارجى عيراق وسياسه‌ت هاوسايه‌يل ، لايه‌نه‌يل رووشنهويرى و كوومه‌لاَيه‌تى و فێركردن ياته‌عليمى دووسه‌وبوين وپرسينه‌وه، دوباره ئاوه‌دانكردن ئابوورى و قانوونه‌يل نه‌فت و غاز له سياق دووسه‌بوين و وه‌داد ره‌سين قوربانيه‌يل وله‌ناونييان ئه‌وانه‌گ له ماڵه‌يليان سه‌رخوه‌يان هه‌ڵگردن يا (نازحين) وپه‌نابه‌ره‌يل وكووچ وه‌پى كريايه‌يل وباروه‌پى كريايه‌يل وكووچكه‌ره‌يل وده‌سگيركريايه‌يل.\nئى خاڵه‌يله گشتى تاوتوێ كريان وله ئاكاما برِيگ راسپارده وهه‌نگامه‌يل كارا خريانه وه‌رچه‌و ئه‌را وه ئه‌نجام ره‌ساننيان.\nله‌ناونى ئه‌و باوه‌ته‌يله ك له‌ى كۆنفرانسه باس كريان مه‌سه‌له‌ى په‌يوه‌ندى ناونى حكوومه‌ت هه‌رێم كوردستان وحكوومه‌ت مه‌ركه‌زى بوى وئه‌و مه‌سه‌له‌يل گيركردگه له ناونييان ، وله‌يوايش دياره ك نيازپاكى له لايه‌ن هه‌ردولاوه نيشان دريا ئه‌را چاره‌سه‌ركردن ئى كيشه‌يله وله نواى گشتيان مه‌سه‌له‌ى بۆنده‌يل نه‌فتى و هيزه‌يل پێشمه‌رگه وماده‌ى 140 ده‌ستوورى ك كه‌فته نواى گشت تاوتوێكردن يا مناقه‌شه‌گان ناونى هيزه‌يل سياسى و وه‌راى ئيمه ئه‌گه‌ر ئى ماده جى وه‌جى بكريه‌يگ بى گومان ئۆپه‌راسيۆن سياسى قوناغ گه‌ورايگ برِيگ وه‌ره‌و پيشكه‌فتن ، چوينكه جى وه‌جى كردن ئى ماده‌ى ده‌ستووريه گيروگرفت زوورمى ئه‌و هاوولاَتيه‌يل كوردستانيه چاره‌سه‌ر كه‌يگ ك له سه‌رده‌م رژيم گوورِوه‌گوورِچگ تويش زوڵم وجه‌ور وسته‌م گه‌ورايگ هاتن و ئاسووى ئاينده‌ى په‌يوه‌نيه‌يل ناوى گشت هيزه‌يل عيراقى ده‌رانه‌يل ولاَيگ له روييان واز بووگ وه مه‌رجيگ گشت لايه‌نيگ وه‌كوو ئشاره‌ت كرديمن نيازيان پاك بووگ وهوير له ئاينده‌ى ولاَت بكه‌ن وكاره‌گه چواچيوه‌ى ستراتيژى وه‌ربگريگ و ته‌نيا وه‌ى قوناغه‌وه به‌ند نه‌وگ !!


كرماشان ئاماده‌س "ناوچه‌يگ مه‌رزێ" ئه‌را پشتگيرى له ئابوورى عراقى - ئيرانى دامه‌زرنێد - شـه‌فـه‌ق نيـوز\nكرماشان ئاماده‌س "ناوچه‌يگ مه‌رزێ" ئه‌را پشتگيرى له ئابوورى عراقى - ئيرانى دامه‌زرنێد\nهــــه‌واڵ عــیراق كرماشان ناوچه‌يگ مه‌رزێ ئابوورى\nشه‌فه‌ق نيوز/ هۆشه‌نگ بازوه‌ند پاريزگار كرماشان ئاشكراى ئه‌وه كرد مه‌رزه‌يل سۆمار گرنگى فريه گه‌ورايگ ديرێد ئه‌را ئيران و عراق و له‌ئيسه‌يش ژيرخان ئابوورى و گونجياگيگ له‌ى ناوچه‌ى مه‌رزيه له‌ناونى هه‌ردوگ وڵات دوينرياسه‌و.\nپاريزگار كرماشان له دانيشتنيگ وه ئاماده‌بوين پاريزگار دياله له ده‌روازه‌ى خوسره‌وى ئاره‌زوو ئه‌وه كرد دانيشتنه‌گه‌يان به‌رهه‌مدار بدێ ئه‌را خزمه‌تكردن ملله‌ت هه‌ردوگ وڵات ئيرانى و عراقى و ئيمه ئاماده‌يم ناوچه‌يگ مه‌رزێ له قه‌سر شيرين دامه‌زرنيم وه به‌شدارى پاريزگاى دياله ك پشتگيرى له په‌ره‌داين ئابوورى و هه‌نارده‌يل و پته‌وكردن په‌يوه‌نديه‌يل ناونى هه‌ردوگلا ئه‌كا.\nجى باسه، پاريزگاى كرماشان ئاماژه وه ريككه‌فتنه‌يل خاسيگ له سه‌ردانه‌گه‌ى حه‌سه‌ن رۆحانى سه‌رۆك وڵاته‌گه‌ى كرد ئه‌را عراق و وت: يه‌كيگ له‌و ريككه‌فتنه‌يل باس له په‌ياكردن په‌نج ناوچه‌يل مه‌رزێ هاوبه‌ش ئه‌كا له‌ناونى هه‌ردوگ وڵات و ئيسه‌يش روخسه‌ت ئه‌را دامه‌زرانن يه‌كيگ له‌و ناوچه‌يله له شار قه‌سر شيرين وه‌رگيرياگه وه‌ل ته‌رخانكردن 300 هكتار ئه‌را ئى مه‌به‌سه.\nفەتح ئاشکرای گفتوگۆەیلی وه‌ل بارزانی کرد\nچارەسەریگ ئەرا قەیران نژی لە دیالە\nبانكيگ حكومى له‌باره‌ى گرده‌وبوين و كاريگه‌ريه‌يلى وشدارى دا


ئیمانوێل ماكرۆن له نێوان هاوكێشه‌ی ئابووریی سۆسیالیستی و به‌ها و ئاسایشی نیۆلیبراڵیدا\nپەرویز ڕەحیم 01, 06, 2017\nخولی دووه‌می هه‌ڵبژاردنی سه‌رۆكایه‌تیی كۆماری فه‌ڕه‌نسا له ڕۆژی 7-5-2017 به سه‌ركه‌وتنی پێشبینیكراوی "ئیمانوێل ماكرۆن" (Emmanuel Macron)ی 39 ساڵه، پاڵێوراوی سه‌ربه‌خۆی هه‌ڵبژاردنه‌كان (به‌ره‌وپێشچوون)، له به‌رامبه‌ر "مارین لۆپن"، نوێنه‌ری ڕاستی توندڕه‌و (به‌ره‌ی نیشتمانی)، بوو به گه‌نجترین سه‌رۆككۆماری فه‌ڕه‌نسا. به‌گشتی به هۆی ئه‌زموون و ڕابردووی فه‌ڕه‌نسا له په‌یوه‌ندی له‌گه‌ڵ پرسی كورد، به‌تایبه‌ت له باشووری كوردستان (بۆ نموونه پێشنیازكردنی ده‌رچوونی بڕیاری 688 له ئه‌نجومه‌نی ئاسایش و سه‌ردانی سه‌رۆكی ئه‌م وڵاته بۆ هه‌رێمی كوردستان و، هه‌روه‌ها سه‌ردان و پێشوازیی چه‌ندباره‌ی فه‌رمی له به‌ڕێز مه‌سعوود بارزانی، سه‌رۆكی هه‌رێمی كوردستان له كۆشكی ئێلیزه و...هتد) گۆڕانكارییه سیاسییه‌كانی فه‌ڕه‌نسا بۆ ئێمه گرنگیی تایبه‌تی هه‌یه. ئه‌مه بێجگه له‌وه‌ی كه فه‌ڕه‌نسا وه‌كوو یه‌كێك له وڵاتانی گرنگی یه‌كێتیی ئه‌وروپا و ئه‌ندامی هه‌میشه‌ییی ئه‌نجومه‌نی ئاسایشی نه‌ته‌وه یه‌كگرتووه‌كان خاوه‌ن مافی ڤێتۆیه، هه‌روه‌ها به ده‌وڵه‌تێكی به‌هێزی ئه‌تۆمی له ڕووی سه‌ربازییه‌وه داده‌ندرێت و به یه‌كێك له‌و ده‌وڵه‌ته كارا و كاریگه‌رانه له هاوپه‌یمانێتیی دژی تیرۆر (داعش) داده‌ندرێت كه ڕۆڵی كاریگه‌ری له پشتیوانیكردنی هه‌رێمی كوردستان هه‌بووه. هه‌روه‌ها سه‌ره‌ڕای جیاوازییه‌كان، به‌ڵام ئه‌زموونی ئه‌م هه‌ڵبژاردنانه و ئاڵوگۆڕ و گۆڕانكاییه جیهانییه‌كان له لایه‌ك و،ڕه‌فتاری ده‌نگده‌ران له لایه‌كی تره‌وه، ده‌توانێت ئه‌زموون و وانه‌یه‌ك بێت بۆ حزبه ده‌سه‌ڵاتداره‌كانی هه‌رێمی كوردستان.\nبه‌ڵام ئه‌م هه‌ڵبژاردنه سه‌ره‌ڕای هێنانه‌وه‌ی ئۆقره‌یی و پشوویه‌ك به‌به‌ری لایه‌نگرانی یه‌كێتیی ئه‌وروپا و، هه‌روه‌ها دژبه‌رانی ڕاستی توندڕه‌و، ده‌ربڕی مه‌ترسیی قووڵی به‌هێزبوونی ته‌وژمی دژه-به‌جیهانیبوون و دژه-یه‌كێتیی ئه‌وروپا و دژه-كۆچبه‌ران و ...، بوو. له لایه‌كی تره، كۆمه‌ڵێك باسوخواسی له‌سه‌ر حزبه كلاسیك و نه‌ریتییه‌كانی فه‌ڕه‌نسا و ته‌نانه‌ت وڵاتانی دیكه‌ی ئه‌وروپا هێنایه ئاراوه. بۆیه لێره‌دا پرسیار ئه‌وه‌یه كه هۆكاره‌كانی شكستی نوێنه‌ری حزبه كلاسیكه میانڕه‌وه‌كان (سۆسیالیسته‌كان و كۆمارییه‌كان) و، سه‌ركه‌وتنی كه‌سێكی گه‌نج و كه‌مئه‌زموون (ته‌نیا له نێوان 2014 تا 2016 وه‌زیری ئابووری بووه) چین؟ له لایه‌كی دیكه‌وه هۆكاری ئه‌و ده‌نگه زۆره‌ی "مارین لۆپن"ی توندڕه‌و، بۆ چ هۆكارگه‌لێك ده‌گه‌ڕێته‌وه؟ له‌م نووسینه‌دا هه‌وڵ ده‌ده‌ین ئاوڕێك له‌م هاكێشه و پرسانه بده‌ینه‌وه.\nهه‌ڵبژاردن به‌پێی ئاماره‌كان\nله خولی یه‌كه‌می هه‌ڵبژاردندا ئیمانوێل ماكرۆن، سیاسه‌تمه‌داری لیبراڵ و سه‌ربه‌خۆ، ڕێژه‌ی 23.9% ده‌نگه‌كانی به‌ده‌ست هێنا و، له پله‌ی دووه‌م "مارین لۆپن" (Marion Anne Perrine)، ڕێبه‌ری حزبی ناسیۆنالیست و ڕاستڕه‌وی فه‌ڕه‌نسا "به‌ره‌ی نیشتمانی" (كه به مه‌به‌ستی هه‌ڵبژاردنی خولی دووه‌م، له سه‌رۆكایه‌تیی حزبه‌كه‌ی كشایه‌وه)، به ڕێژه‌ی 21.4%ی ده‌نگه‌كانی به‌ده‌ست هێنا و، چوونه خولی دووه‌می هه‌ڵبژاردنه‌وه. له خولی دووه‌می هه‌ڵبژاردندا 47،569،000 هه‌زار كه‌س مافی ده‌نگدانی هه‌بوو. ڕێژه‌ی به‌شداربوونی ده‌نگده‌رانی فه‌ڕه‌نسی 74،62%، واته 35،407،615 كه‌س له‌م هه‌ڵبژاردنه‌دا به‌شدارییان كرد. له‌م خوله‌دا كه له ڕۆژی 7-5-2017 به‌ڕێوه چوو، "ماكرۆن" توانیی ڕێژه‌ی 66.10%ی ده‌نگه‌كان، واته 20،703،694 ده‌نگ به‌ده‌ست بێنێت. له به‌رامبه‌ردا "لۆپن" توانیی ڕێژه‌ی 33،90%ی ده‌نگه‌كان، واته 10،637،120 ده‌نگ به‌ده‌ست بێنێت. هه‌روه‌ها یه‌كێك له ڕووداوه سه‌رنجڕاكێش و جێگه‌ی هه‌ڵوه‌سته له ئه‌م خوله‌ی هه‌ڵبژاردنه‌كاندا ئامار و ڕێژه‌ی به‌رزی ده‌نگی سپی یاخود سووتاوه، كه ده‌ربڕی بێهیوایی و كاردانه‌وه‌ی به‌شێكی هاووڵاتیانه له هه‌مبه‌ر ئه‌و كه‌سانه‌ی كه ده‌یانه‌وێ گۆڕانكاری بكه‌ن و ده‌سه‌ڵات بگرنه ده‌ست، به‌تایبه‌ت له به‌شی چه‌پی توندڕه‌و.\nكێشه‌كانی به‌رده‌م سه‌رۆكی نوێی فه‌ڕه‌نسا\nیه‌كێك له گه‌وره‌ترین كێشه‌كانی به‌رده‌م سه‌رۆكی نوێی فه‌ڕه‌نسا، نه‌بووی حزبێكی توكمه‌یه بۆ ئه‌وه‌ی بتوانێت له هه‌ڵبژاردنی مانگی داهاتوودا ڕێژه‌یه‌كی به‌رچاو له كورسییه‌كانی ئه‌نجومه‌نی نیشتمانیی فه‌ڕه‌نسا بۆ جێبه‌جێكردنی به‌رنامه و سیاسه‌ته‌كانی بباته‌وه. له لایه‌كی تره‌وه، ئه‌م هه‌ڵبژاردنه نیشانی دا كه گۆڕه‌پانی سیاسی و، به‌م پێیه كۆمه‌ڵگه، تووشی لیكترازانێكی قووڵ بووه‌ته‌وه. بۆ نموونه "ئیمانوێل ڤاڵس"، سه‌رۆكی پێشووتری ئه‌نجومه‌نی وه‌زیرانی فه‌ڕه‌نسا له حزبی سۆسیالیست، ڕای گه‌یاندووه كه حزبی سۆسیالیست مردووه و، ده‌یه‌وێت له لایه‌ن حزبی "به‌روپێشچوون"ی ماكرۆن ببێته پاڵێوراو بۆ ئه‌نجومه‌نی نیشتمانی؛ ئه‌مه‌یش وه‌كوو ئاماژه‌یه‌ك بۆ شكستی حزبه كلاسیكییه‌كان، وه‌كوو حزبی سۆسیالیست، كه له هه‌ڵبژاردندا نوێنه‌رێكیان، "بنوائامۆن"، توانیی ته‌نیا 6%ی ده‌نگی ده‌نگده‌ران به‌ده‌ست بێنێت؛ له لایه‌كی دیكه‌وه، نه‌بوونی ئه‌زموونێكی ئه‌وتۆ له سیاسه‌تی ده‌ره‌وه‌یه. بۆیه وته‌كانی ماكرۆن بۆ نموونه ده‌رباره‌ی هه‌ڵسوكه‌وت له‌گه‌ڵ هه‌موو لایه‌نه‌كان له ڕۆژهه‌ڵاتی ناوه‌ڕاست و لایه‌نگرینه‌كردن له هیچ لایه‌نێك و دروستكردنی هاوسه‌نگییه‌ك له په‌یوه‌ندییه‌كان، له ڕاستیدا هه‌ڵگری هێڵ و سنووربه‌ندییه‌كی ڕوون و ئاشكرا نییه. بۆیه پێشبینی ده‌كرێت ماكرۆن به كه‌ڵكوه‌رگرتن له هاوپه‌یمانێتی له‌گه‌ڵ حزبه‌كانی تر (بۆ نموونه حزبی میانڕه‌وی مۆدم) و به‌شداریی كه‌سانی خاوه‌ن ئه‌زموونی حزبه‌كانی دیكه، ئه‌م بۆشایییه پڕ بكاته‌وه. بۆیه پێشبینی ده‌كرێت له ئه‌گه‌ری سه‌رنه‌كه‌وتنی به‌رچاوی ماكرۆن له هه‌ڵبژاردنی ئه‌نجومه‌نی نیشتمانیی فه‌ڕه‌نسا، ئه‌وه سیاسه‌ته‌كانی تووشی گرفت و كێشه ببێته‌وه و، خودی فه‌ڕه‌نسایش ڕووبه‌ڕووی كۆمه‌ڵێك گرفتی جددی ببێته‌وه.\nڕاپرسییه‌كان ده‌ری ده‌خه‌ن كه حزبی نوێی ماكرۆن، "كۆماری بۆ پێشه‌وه"، له‌گه‌ڵ حزبی میانڕه‌وی "مۆدم"، نزیكه‌ی 24% تاوه‌كوو 26%ی ده‌نگه‌كانی خولی یه‌كه‌می هه‌ڵبژاردن به‌ده‌ست بێنن. هه‌رچه‌نده ناوه‌ندی لێكۆڵینه‌وه (Ipsos Sopra Steria) له دوایین ڕاپرسیدا ئه‌وه‌ی ڕاگه‌یاند كه ته‌نیا 15% له خه‌ڵكی فه‌ڕه‌نسا خوازیاری سه‌ركه‌وتنی پارته‌كه‌ی ماكرۆنن له هه‌ڵبژاردنی په‌رله‌مانی فه‌ڕه‌نسادا و، له‌به‌رامبه‌ردا نزیكه‌ی 61% له به‌شداربووانی ڕاپرسییه‌كه ڕایان گه‌یاندووه كه له‌گه‌ڵ پێكهێنانی كابینه‌ی پارتی "به‌ره‌وپێشه‌وه‌چوون" به ته‌نها و سه‌ربه‌خۆ، نین. له لایه‌كی تره‌وه هه‌ر به‌پێی ئه‌م ڕاپرسییه، نزیكه‌ی 30%ی ئه‌و كه‌سانه‌ی كه له خولی دووه‌م ده‌نگیان به "ماكرۆن" داوه، گوتوویانه كه نایانه‌وێ له هه‌ڵبژاردنی په‌رله‌مانی ئه‌و وڵاته ده‌نگ به حزبه‌كه‌ی ناوبراو بده‌ن. جێگه‌ی ئاماژه‌یه كه هه‌ڵبژاردنی په‌رله‌مانی فه‌ڕه‌نسا له دوو خولدا و له ڕۆژانی 11 و 18ی مانگی 6ی ئه‌مساڵ به‌ڕێوه ده‌چێت.\nسه‌ركه‌وتنی ماكرۆن: شكستی چه‌پ و ڕاستی میانڕه‌و و ده‌نگی به‌رچاوی ڕاستی توندڕه‌و\nڕاستییه‌كه‌ی، سه‌ره‌ڕای شكستی لۆپن له به‌رامبه‌ر ماكرۆن، ده‌نگی به‌رچاوی لۆپن به "سه‌ركه‌وتن له شكستدا" پێناسه كراوه. پاش به‌هێزبوونی ڕه‌وته پۆپۆلیست و ڕاسته توندڕه‌وه‌كان له ئه‌وروپا و، هه‌روه‌ها سه‌ركه‌وتنی ترامپ له ئه‌مریكا و ئه‌نجامی ڕیفراندۆمی چوونه‌ده‌ره‌وه‌ی بریتانیا له یه‌كێتیی ئه‌وروپا، و ئه‌گه‌ری سه‌ركه‌وتنی "لۆپن" له‌م هه‌ڵبژاردنه‌دا، بووه هۆی دڵه‌ڕاوكێی ده‌وڵه‌تانی لایه‌نگری به‌هێزبوون و مانه‌وه‌ی یه‌كێتیی ئه‌وروپا. بۆیه سه‌ره‌ڕای شكستی حزبه كلاسیك و نه‌ریتییه‌كانی فه‌ڕه‌نسا، داوایان كرد كه له دژی "لۆپن" له خولی دووه‌م ده‌نگ به "ماكرۆن" بده‌ن.\nله لایه‌كی تره‌وه، سه‌ركه‌وتنی ماكرۆن وه‌كوو گه‌نجێك، ده‌ربڕی نیگه‌رانی و بێهیواییی قووڵی هاووڵاتیانی فه‌ڕه‌نسییه له ئاڵوگۆڕ و سیاسه‌تی حزبه نه‌ریتییه‌كانی ئه‌م وڵاته، به‌تایبه‌ت له بواری ئابووریدا. ئاماره‌كان پیشان ده‌ده‌ن كه به‌پێچه‌وانه‌ی ئه‌وه‌ی كه ده‌گوترێت كه به هۆی گه‌نجبوونی ماكرۆنه‌وه به‌شێكی زۆر له گه‌نجان ده‌نگیان به ماكرۆن داوه، به‌ڵام ئه‌مه ڕاست نییه. به‌پێی ئاماره‌كان له خولی یه‌كه‌می هه‌ڵبژاردندا ته‌نیا 18% له ده‌نگده‌رانی گه‌نجی نێوان 18 تا 24 ساڵ ده‌نگیان به ماكرۆن داوه. له كاتێكدا 21% له گه‌نجه‌كان ده‌نگیان به لۆپن داوه. هه‌روه‌ها 30% له ده‌نگده‌ره گه‌نجه‌كان ده‌نگیان به "ژان لۆك ملانشۆن" داوه.\nله لایه‌كی تره‌وه، به‌پێی ڕاپرسییه‌كانی ناوه‌نده‌كانی لێكۆڵینه‌وه و ڕاپرسی، به‌شێكی زۆر له كرێكاران هه‌ڵبژاردنیان بایكۆت كردووه یاخود ده‌نگیان به سپی داوه. هه‌روه‌ها به‌شێكی لایه‌نگرانی كۆمارییه‌كان و ڕاستڕه‌و و ته‌نانه‌ت پارێزگاره‌كانی لایه‌نگری "فرانسوا فیۆن" ده‌نگیان به كاندیدی به‌ره‌ی نیشتمانی، لۆپن، داوه. نه‌خشه‌ی هه‌ڵبژاردن نیشان ده‌دات كه ناوچه‌كانی ناسراو به به‌شی ده‌ریای ناوه‌ڕاستی فه‌ڕه‌نسا و ناوچه‌كانی باكووری ئۆر-جنێڤ و دۆڵی ناوه‌ندیی "گرۆن" ده‌نگیان به لۆپن داوه. به شێوه‌یه‌كی گشتی، ناوچه داخراو و شاره بچووكه‌كان ڕۆڵی سه‌ره‌كییان له به‌رزبوونه‌وه‌ی ده‌نگی لۆپن هه‌بووه.\nكۆی ئه‌م ئامار و هێڵكارییانه‌ی هه‌ڵبژاردن و گۆڕانكاری له نه‌خشه‌ی سیاسیی فه‌ڕه‌نسا و ده‌نگهێنانه‌وه‌ی كه‌سێكی تا ڕادده‌یه‌ك نه‌ناسراوی وه‌كوو ماكرۆن و، له لایه‌كی تره‌وه به‌رزبوونه‌وه‌ی ده‌نگی ڕاستی توندڕه‌و وه‌كوو مارین لۆپن، ئه‌وه ده‌سه‌لمێنێت كه چین و توێژه‌كان به دوای دۆزینه‌وه‌ی نوێنه‌ری ڕاسته‌قینه‌ی به‌رژه‌وه‌ندییه‌كانی خۆیانن. به‌ڵام شكستی سیاسه‌ته‌كانی حزبه كلاسیكه‌كان له جێبه‌جێكردنی به‌ڵێنه‌كانیان و، هه‌روه‌ها نزیكبوونه‌وه‌ی به‌رنامه‌ی كاری زۆربه‌ی حزبه چه‌پ و ڕاسته میانڕه‌وه‌كان له لایه‌ك و، له لایه‌كی تره‌وه دروستبوونی كێشه و گرفتی نوێی ئاسایشی و ئابووریی وه‌كوو تیرۆر، هه‌ڵاوسانی ئابووری، به‌رزبوونه‌وه‌ی ڕێژه‌ی بێكاری، پرسی كۆچبه‌ران و...، وا ده‌كات كه هاوكێشه‌یه‌كی نوێ بێته ئاراوه، كه حزبه نه‌ریتی و كلاسیكییه‌كان نه‌توانن خوێندنه‌وه‌ی بۆ بكه‌ن یاخود سیاسه‌ت و به‌رنامه‌كانیان له‌گه‌ڵ ئه‌و هه‌موو داواكارییه دژبه‌یه‌كه بگونجێنن. بۆیه ده‌بینین ئه‌و كه‌سانه‌ی كه به شێوه‌ی نه‌ریتی، ده‌بێت ده‌نگ به حزبه چه‌په‌كان بده‌ن یاخود ده‌نگ به حزبه ڕاسته میانڕه‌وه‌كان بده‌ن، ئه‌وه ده‌نگ به ئه‌ڵته‌ر‌ناتیڤی دیكه یاخود حزبه ڕاسته پۆپۆلیسته توندڕه‌وه‌كان ده‌ده‌ن. به‌كورتی ئه‌م هاوكێشه‌یه‌یش به‌م شێوه‌یه:\nله ڕاستیدا چین و توێژی كرێكار و بێكار و كه‌مده‌رامه‌ت و هه‌ژاره‌كان كه به شێوه‌ی نه‌ریتی، وا گریمانه ده‌كرێت كه ده‌نگ به حزبه میانڕه‌وه‌كانی چه‌پ بده‌ن، ئه‌وه له هه‌ڵبژاردنه نوێیه‌كاندا ده‌نگ به ڕاسته میانڕه‌وه‌كان و، له‌م دوایییه‌دا به هۆی بێهیوایییه‌وه ده‌نگ به ڕاسته توندڕه‌وه‌كان ده‌ده‌ن. به‌پێچه‌وانه‌یشه‌وه به‌شێك له‌و چین و توێژانه‌ی كه له ڕووی كۆمه‌ڵایه‌تی و سیاسییه‌وه سه‌ر به به‌ره‌ی ڕاستن، ئه‌وه له ڕووی ئابوورییه‌وه ده‌نگ به حزبه چه‌په‌كان ده‌ده‌ن.\nئه‌م هاوكێشه‌یه‌یش ده‌گه‌ڕێته‌وه بۆ ئه‌و خاڵه‌ی كه به هۆی هاتنه‌ئارای كێشه و گرفتی نوێ و، هه‌روه‌ها چوارچێوه‌ی بیركردنه‌وه و ئایدیۆلۆژی و پێگه‌ی كۆمه‌ڵایه‌تی و كه‌لتووری و ئابووریی چین و توێژه‌كان، ڕاستییه‌ك له ئارادایه كه ئه‌و كه‌سانه‌ی كه له ڕووی ئابوورییه‌وه به‌رگری له سیاسه‌تی "چه‌په‌كان" ده‌كه‌ن، له ڕووی كه‌لتووری و كۆمه‌ڵایه‌تییه‌وه به‌رگری له سیاسه‌ته‌كانی "ڕاسته‌كان" ده‌كه‌ن. به‌م مانایه كه حزبه كلاسیكه‌كان، به‌تایبه‌ت ئه‌و حزبانه‌ی كه له ڕووی كه‌لتووری و كۆمه‌ڵایه‌تییه‌وه چه‌پ بوونه (به‌پێچه‌وانه‌ی سیاسه‌تی كه‌لتووری و كۆمه‌ڵایه‌تیی ڕاسته‌كان)، ئه‌وه له ڕووی ئابوورییه‌وه له سیاسه‌ته‌كانی ئابووریی "ڕاست" نزیك بوونه و، نه‌یانتوانیوه كێشه و گرفته‌كانی چینی هه‌ژار و بێكار و كه‌مده‌رامه‌ت چاره‌سه‌ر بكه‌ن، به‌ڵكوو گوشاری زیاتریان خراوه‌ته سه‌ر. به‌م پێیه‌یش له هه‌ڵبژاردنی فه‌ڕه‌نسادا، ده‌بینین كه حزبێكی وه‌كو حزبی سۆسیالیستی ده‌سه‌ڵاتدار كه‌مترین ده‌نگ به‌ده‌ست دێنێت.\nئه‌وه‌ی ڕاستی بێ، هۆكاری بایكۆتی هه‌ڵبژاردنه‌كان له لایه‌ن به‌شێكی به‌رچاوی هاووڵاتیانی فه‌ڕه‌نسییه‌وه، یاخود ڕێژه‌ی به‌رزی ده‌نگی سپی و سووتاو له‌م هه‌ڵبژاردنه‌ی دواییدا له لایه‌ك و، ده‌نگی زۆری لۆپن، بۆ ئه‌وه ده‌گه‌ڕێته‌وه كه به هۆی بێهیواییی چین و توێژه‌كانی خواره‌وه‌ی كۆمه‌ڵگه له چاكسازی و ئاڵوگۆر، سێ ڕه‌فتار ده‌گرنه به‌ر: 1- بایكۆت و به‌شدارینه‌كردن له هه‌ڵبژاردنه‌كان 2- ده‌نگدان به چه‌پی توندڕه‌و 3- ده‌نگدان به حزب و لایه‌نه‌كانی ڕاستی توندڕه‌و یاخود پۆپۆلیست.\nیه‌كێك له گرنگترین هۆكاره‌كانی سه‌ركه‌وتنی ماكرۆن له‌م هه‌ڵبژاردنه، هاتنه‌ئارای پرس و هاوكێشه‌ی نوێی ئاسایشی و ئابووری و، هه‌روه‌ها پێویستیی گۆڕنكاری له سیاسه‌تی نه‌ریتیی حزبه كلاسیكییه‌كانی فه‌ڕه‌نسا بوو. له لایه‌كی دیكه‌وه ترسی به‌شێكی زۆر له هاووڵاتیانی فه‌ڕه‌نسی له دروشم و سیاسه‌ته توندڕه‌و و فاشیستییه‌كانی مارین لۆپن، وای كرد كه به‌شێكی زۆری لایه‌نگرانی چه‌پ و ڕاستی میانڕه‌و له پاش شكستیان له خولی یه‌كه‌می هه‌ڵبژاردندا، ده‌نگ بده‌نه ماكرۆن؛ بۆ ئه‌وه‌ی كه به ڕای ئه‌وان لۆپن و سیاسه‌ته فاشیستییه‌كانی كه دژی به‌هاكانی دیموكراسییه‌تی فه‌ڕه‌نسایه و، له لایه‌كی تره‌وه له دژی كۆچبه‌ران و مانه‌وه له یه‌كێتیی ئه‌وروپایه، كه هاوشێوه‌ی "برێگزیت"ی بریتانیا، داوای "فرێگزیت"ی كردبوو، شكست بێنێت.\nبه شێوه‌یه‌كی گشتی پارادایمێكی نوێ له ڕووی ده‌سته‌به‌ركردن و داڕشتنی ستراتیژی و سیاسه‌تی ئاسایش و ئابووری كه كاریگه‌ریی له‌سه‌ر به‌ها و ڕه‌فتاری ده‌نگده‌ران هه‌یه هاتۆته ئاراوه. بۆیه ستراتیژی و سیاسه‌ت و پلانی ڕابردوو بۆ ده‌نگده‌ران، سه‌ر‌نجڕاكێشیی نه‌ماوه. هه‌روه‌ها جیاوازی له به‌ها كه‌لتووری و كۆمه‌ڵایه‌تییه‌كان له هه‌مبه‌ر پێداویستییه ئابوورییه‌كان، وای كردووه كه پێگه و بنكه‌ی كۆمه‌ڵایه‌تیی حزبه كلاسیكه‌كان گۆڕانكاریی به‌سه‌ردا بێت؛ ئه‌مه‌یش پێویستیی به دووباره پێداچوونه‌وه به سیاسه‌ت و ستراتیژیی حزبه نه‌ریتییه‌كانی هێناوه‌ته ئاراوه.\nله لایه‌كی دیكه‌وه، به‌رنامه و دروشمی ده‌رچوون له دۆخی ئابووری و ئاسایشییه‌كانی ئێستای فه‌ڕه‌نسا و به‌كگراوندی سیاسی- ئابووریی ماكرۆن له ده‌ره‌وه‌ی چوارچێوه‌ی فه‌رمیی حزبه چه‌پ و ڕاسته میانڕه‌وه‌كان و، هه‌روه‌ها سه‌ركه‌وتن له چه‌سپاندنی ئه‌و بیرۆكه‌یه كه "یه‌كێتیی ئه‌وروپا بۆ پێشكه‌وتن و سه‌ركه‌وتنی فه‌ڕه‌نسا پێویسته"، وای كرد كه ئیمانوێل ماكرۆن ببێته گه‌نجترین سه‌رۆككۆماری مێژووی فه‌ڕه‌نسا. بۆیه دوو سیناریۆی سه‌ره‌كی بۆ ماكرۆن پێشبینی ده‌كرێت:\nسه‌ركه‌وتنی ماكرۆن له جێبه‌جێكردنی به‌ڵێن، سیاسه‌ت و به‌رنامه ئابووری و ئاسایشییه‌كانی؛ به‌م پێیه‌یش به‌هێزبوونی حزبه‌كه‌ی و هاتنه‌ئارای ڕه‌وت و فۆرمێكی نوێ له سیاسه‌ت و كاری حزبایه‌تی. له‌م ئه‌گه‌ره‌دا بێجگه له بووژانه‌وه‌ی ئابووریی ناوخۆیی و به‌هێزبوونی فه‌ڕه‌نسا له ئاستی ده‌ره‌كیدا، یه‌كێتیی ئه‌وروپا به یارمه‌تیی ئابووریی ئه‌ڵمانیا و هێزی سه‌ربازیی فه‌ڕه‌نسا، به‌هێز و یه‌كگرتووتر ده‌بێت.\n2-شكستی ماكرۆن له جێبه‌جێكردنی به‌رنامه و سیاسه‌ته‌كانیدا؛ كه ئه‌مه دوو لێكه‌وته یاخود ده‌رهاوێشه‌ی ده‌بێت:\nبه‌هێزبوون و هاتنه‌سه‌ركاری ڕاستی توندڕه‌و و پۆپۆلیست (بۆ نموونه به‌ره‌ی نیشتمانی).\nب- گه‌ڕانه‌وه‌ی دووباره بۆ نوخبه و به‌رنامه‌ی كاری حزبه كلاسیكه‌كانی فه‌ڕه‌نسا (بۆ نموونه سۆسیالیست و كۆمارییه‌كان).


سەرۆکی ئەمەریکا دانۆڵد ترامپ وتی " نامەیەکی هاوڕێیانەی " بۆ ڕابەری کۆریای باکوور کیم جۆنگ ئون ناردووە وەکو وەڵامێک بۆ نامەکەی کیم جۆنگ ئون کە هەفتەی ڕابردوو بۆ سەرۆک ترامپی ناردبوو و تیایدا پیرۆزبایی ڕۆژی لەدایک بوونی لە سەرۆک ترامپ کردووە.\nئەم نامە گۆڕینەوەیەی نێوان سەرۆک ترامپ و کیم جۆنگ لەکاتێکدا دێت کە دوو وڵاتەکە هێشتا ناکۆکن لەسەر داهاتووی بەرنامە ناوەکییەکەی کۆریای باکوور و پێش ئەوەی سەرۆک ترامپ ڕۆژی چوارشەممە گەشتەکەی بۆ ئاسیای باشوور دەست پێبکات.\nسەرۆک ترامپ وتی ئەو نامەیەی هەفتەی ڕابردوو لە کیمەوە پێی گەیشتووە پیرۆزبایی بووە لە ڕۆژی لە دایکبوونەکەی.\nسەرەڕای گرژییەکان سەبارەت بە ئارەزووی کۆریای باکوور بۆ چەکی ناوەکیی، سەرۆک ترامپ هەمیشە جەخت لەوە دەکاتەوە کە پەیوەندییەکی باشی لەگەڵ کیمدا هەیە. وەزیری دەرەوەی ئەمەریکا مایک پەمپیۆ وتی هیوادارە ئەم نامەیەی سەرۆک ترامپ ناردوویەتی بۆ کیم ببێتە ڕێگەخۆشکەرێک لەبەردەم دەستپێکردنەوەی دانوستانەکان سەبارەت بە بەرنامە ناوەکییەکەی پیۆنگیانگ کە ماوەیەکی زۆرە دانوستانەکان ڕاگیراون.


کوردیپێدیا - حەسەن زیرەک و ئەحمەد شێخ خالید لەگەڵ تیپی مۆزیکی مەولەوی ساڵی 1956\n📷 حەسەن زیرەک و ئەحمەد شێخ خالید لەگەڵ تیپی مۆزیکی مەولەوی ساڵی 1956 | پۆل: وێنە و پێناس | زمانی بابەت: 🏳 کوردیی ناوەڕاست\nحەسەن زیرەک و ئەحمەد شێخ خالید لەگەڵ تیپی مۆزیکی مەولەوی ساڵی 1956\nتیپی مۆزیکی مەولەوی تۆمارکردنی چەند گۆرانیەک بۆ هونەرمەند حەسەن زیرەکحەسەن زیرەک و ئەحمەد شێخ خالید لەقوتابخانەی دواناوەندی کوڕان لە شاری سلێمانیسلێمانی تۆمار کراوە ساڵی 27-08-1956.\n#حەسەن زیرەک | #سلێمانی |\n7. 👁 قادر دیلان سەرپەرشیاری تیپی مۆزیکی مەولەوی\n8. 👁 ڕەشۆڵ ئاهەنگی تیپی مۆزیکی مەولەوی کۆیە ساڵی 1957\n➕ ئەم بابەتە لەلایەن: (جوان عومەر ئەحمەد)ەوە لە: Jul 6 2019 11:10AM تۆمارکراوە\n✍ ئەم بابەتە بۆ دواجار لەلایەن: (جوان عومەر ئەحمەد)ەوە لە: Jul 6 2019 11:16AM باشترکراوە\n📷 فایلی وێنە 1.0.1 56 KB Jul 6 2019 11:15AM جوان عومەر ئەحمەد


لە ئێستادا هیچ دانوستانێک لەنێوان ئیدارەی خۆسەر و حکوومەتی ناوەندیدا بەڕێوە ناچێت\nکۆدی هەواڵ: 2636\nڕێکەوتی بڵاوکردنەوە: 08:48 - 2021/07/07\nبەشی سووریا- نوێنەری ئەنجومەنی سووریای دیموکرات لە هەرێمی کوردستانی عێراق دەڵێت: ڕێگاچارەی قەیرانی سووریا تەنها گفتوگۆ و دانوستانە و ئێمە وەکوو ئەنجومەنی سووریای دیموکرات ئامادە هەر چەشنە گفتوگۆیێکین بۆ چارەسەری کردنی پرسی سووریا.\n«هۆشەنگ دەروێش» نوێنەری ئەنجومەنی سووریای دیموکرات لە هەرێمی کوردستانی عێراق لە وەڵامی پرسیارێکی کوردپرێسدا کە ئایا لە ئێستادا دانوستانێک لە نێوان ئیدارەی خۆسەر و حکوومەتی ناوەندیدا لەبارەی دۆخی ناوچەکە بەڕێوە دەچێت؟ وتی: لە ئێستادا هیچ دانوستانێک لەنێوان ئیدارەی خۆسەر و حکوومەتی ناوەندیدا بوونی نییە بەڵام ئێمە وەکوو ئەنجومەنی سووریای دیموکرات ئامادە هەر چەشنە گفتوگۆیێکین بۆ چارەسەری کردنی پرسی سووریا.\nناوبراو درێژەی دا: حکوومەتی ناوەندی هەمان عەقڵییەتی پێش 2011 هەیە و پێبەندی دانوستان نییە. بێ گومان چارە کردنی پرسی سووریا پێویستی بە گفتوگۆی سووری-سووری هەیە و ڕێگایێکی تر لەبەردەست نییە.\nناوبراو جەختی کردەوە: ئێمە وەکوو دەنجومەنی سووریای دیموکرات هیچ مەرجێکمان بۆ گفتوگۆ دانەناوە و پرسەکان لە کاتی دانوستاندا دەردەکەون و ئەو کاتەیە کە دەتوانین لەسەر ناکۆکییەکان قسە بکەین.\nنوێنەری ئەنجومەنی سووریای دیموکرات لە هەرێمی کوردستانی عێراق وەبیری هێنایەوە: لە ئێستادا حکوومەتی ناوەندیی سووریا هیچ ئیرادەیێکی نییە و نە لەسەر پرسە سیاسییەکان و نە لە سەر پرسە سەربازییەکان توانای بڕیاردانی نییە و هێزەکانی ترن کە بڕیار بۆ سووریا دەدەن.\nهۆشەنگ دەروێش وتیشی: تا ئەو کاتەی زلهێزەکان نەیانەوێت و تا ئەو کاتە کە بەرژەوەندییەکانیان لە سووریا بەدەست نەهێنن قەیرانی سووریا کۆتایی پێنایەت.\nناوبراو جەختی کردەوە: ڕێگاچارەی قەیرانی سووریا تەنها گفتوگۆ و دانوستانە و ئێمە وەکوو ئەنجومەنی سووریای دیموکرات ئامادە هەر چەشنە گفتوگۆیێکین بۆ چارەسەری کردنی پرسی سووریا.\nهۆشەنگ دەروێشسووریائیدارەی خۆسەر\nئەندامێکی پارتی دیموکراتی کوردستانی سووریا (P.D.K.S): ئەمریکا چیدی بەدوای گۆڕینی سیستەمی سیاسیی سووریا نییە\nنوێنەری ئەنجومەنی سووریای دیموکرات لە هەرێمی کوردستانی عێراق بە کوردپرێسی ڕاگەیاند: مانەوەمان بە ئامادەبوونی ئەمریکا لە سووریا نەبەسراوەتەوە\nئەمریکا جارێکی تر پشتگیریی خۆی بۆ دانوستانی نێوان لایەنە کوردییەکان ڕاگەیاند\nبەشی جیهان- وەزارەتی دەرەوەی ئەمریکا داوای لە ئەنجومەنی نیشتمانیی کوردی سووریا و حزبەکانی یەکێتیی نیشتمانی کورد کرد بەبۆنەی چارەسەر کردنی کێشەی دانیشتوانی باکووری ڕۆژهەڵاتی سووریا دانوستانە ڕاستەوخۆکان درێژە بدەن و ئەمریکاش لەمبارەوە پشتگیرییان لێدەکات.


Курдипедиа - 10-03-2020\n📅 10-03-2020 ℹ | Группа: Даты и события | Язык статьи: 🏳 کوردیی ناوەڕاست\nپێشوازی قوباد تاڵه‌بانی له كونسوڵی ئه‌مریكا\n- لە ناوچەی نێوان لیجە و پاسوری ئامەدئامەد و ناوچەی دارا هێنی ناوچەی چەولیک، سوپای تورکی داگیرکەر لە دەوروبەری گوندەکانی پێچار، مزاگ، خەشەدەر، باراڤ، هامزا و ئاختیگان دەستی بە ئۆپڕاسیۆن کرد. بە پێی زانیارییەکان، هاوکات لە گەڵ ئۆپڕاسیۆنە زەمینییەکە، لە چەند ناوچەیەکیش سوپای داگیرکەر هێرشی ئاسمانی ئەنجام داوە. لە ناوچەکە هەلیکۆپتەری هێرشبەر بەکار دەهێندرێن. هاوکات بە هەلیکۆپتەری سکۆرسکی سەرباز لە ناوچەکە جێگیر کراون.\n- پێنج هاووڵاتیی کورد بە ناوەکانی: سەید ئەحمەد سەبری خەڵکی پەسوێ، عەبدوڵڵا حەسەنزادە خەڵکی پەسوێ، محەممەد ئیبراهیمزادە خەڵکی گوندی خورنج، محەممەد ئەلیاسی کوڕی محەممەد تاهیر خەڵکی نەغەدەنەغەدە و سەلام بارزگانی خەڵکی پەسوێ، پاش دەسبەسەرکرانیان لەلایەن هێزە ئیتلاعاتییەکانەوە بۆ لێپرسینەوە رەوانەی گرتنگەی ڕێکخراوی ئیتلاعاتی سپای پاسداران لە ورمێورمێ کراون. ئەو 5 هاووڵاتییە کوردە، ڕۆژی یەکشەممەی ڕابردوو، بەبێ بەڵگەی یاسایی لەلایەن هێزە ئیتلاعاتییەکانەوە دەسبەسەر کرابوون.\n- لقی دووی دادگای ئینقلابی ورمێ بە سەرۆکایەتیی دادوەر شێخلوو، هاووڵاتییەکی کوردی بە ناوی شەهرام کازمیان کوڕی فارس، تەمەن 42 ساڵ، بە 5 ساڵ زیندانیی تەعزیری مەحکووم کرد.\n- رۆژی جلی کوردیجلی کوردی لە باشووری کوردستان بەهۆی ترسی ڤایرۆسی کۆڕۆنا و پشووی خوێندنگاکان بەبێدەنگی بەسەربرا و هیچ چالاکییەکی ئەوتۆ بەهۆی ئەم بۆنەیەوە بەڕێوەنەچوو.\n- قوباد تاڵەبانی جێگری سەرۆک وەزیرانی هەرێمی کوردستان، لە هەولێرهەولێر پێشوازی لە ستیڤ فەیگن کونسوڵی گشتی ئەمریکا لە هەرێم. هەردووکیان لە رۆژی جلی کوردیدا، جلی کوردییان پۆشیبوو.\n- فڕۆکە جەنگییەکانی دەوڵەتی تورک سنووری بناری قەندیلقەندیل بۆردوومان دەکەن، هەروەها فڕۆکە بە ئاسمانی پشدەردا دەسووڕێتەوە و دڵەڕاوکێی خستووەتە دڵی هاوڵاتیانەوە.\n- لە دەروازەی نێودەوڵەتیی پەروێزخانپەروێزخان، هاتنی شۆفێری تانکەرەکانی سووتەمەنی سنووردار کراون، بەجۆرێک رۆژانە لەژێر چاودێریی پۆلیس تەنها رێگە بە 25 تانکەر دەدرێت سووتەمەنی بگوازنەوە باشووری کوردستان، باری کامیۆنی ترانزێتەکانیش ئاڵوگۆڕیان بۆ کامیۆنی عێراقی پێدەکرێت. هاوکات لە دەروازەی نێودەوڵەتیی حاجی ئۆمەرانحاجی ئۆمەران رێگە بە هیچ شۆفێرێکی رۆژهەڵاتی / ئێرانی نادرێت کاڵا و کەلوپەل بگوازێتەوە بۆ باشووری کوردستان.\nیەکێتی دەستەی کارگێڕو لێپرسراوی مەکتەبەکان هەڵدەبژێرێت\n- ئەنجومەنی وەزیرانی هەرێم بە سەرۆکایەتی مەسرور بارزانیمەسرور بارزانی و قوباد تاڵەبانیقوباد تاڵەبانی سەرۆک و جێگری سەرۆکی حکومەت کۆبوەوە و تێیدا دەرهاویشتە و لێکەوتە ئابوورییەکانی ڤایرۆسی کۆرۆنا و دۆخی ئابووری هەرێمی کوردستان تاوتوێکرا و بڕیاردرا دانوستانەکان لەگەڵ حکومەتی فیدراڵی چڕبکرێنەوە بۆ تێپەڕاندنی ئه و دۆخە داراییە سەختەی رووبەڕووی عیراق و هەرێمی کوردستان بۆتەوە.\n- بە فەرمانی وەزارەتی تەندروستیی حکومەتی هەرێمی کوردستان، قایمقامیەت و شارەوانیی سلێمانیسلێمانی سەرجەم ئۆتۆمبێلەکانی خۆڵوخاشاک رشتن پێش ئەوەی بچنە کۆڵانەکانەوە دەبێت پاکبکرێنەوە و رشاندنیان بە پاککەرەوەی تایبەت بۆ بکرێت، کارمەندەکانیش بە هەمان شێوە دەبێت جلوبەرگەکانیان پاکبکرێنەوە بە دەرمانی تایبەت، هەر جارێکیش چوونە ناو تانجەرۆ کە شوێنی فڕێدانی خۆڵوخاشاکە، پێویستە بە دەرمانی تایبەت پاکبکرێنەوە لەکاتی گەڕانەوەیان.\n- دلۆڤان محەمەد، بەڕێوەبەری تەندروستی هەولێر لە کۆنفراسێکی رۆژنامەوانی رایگەیاند، چوار حاڵەتی کۆرۆنا لە هەولێر تۆمارکراون و نەخۆشخانە و تیمە پزیشکییەکان لە ئامادەباشیدان.\n- لە کۆبوونەوەکەی ئەنجومەنی سەرکردایەتی یەکێتی نیشتمانیی کوردستاندا، هەریەک لە (رەفعەت عەبدوڵڵارەفعەت عەبدوڵڵا، قادر عەزیزقادر عەزیز، رزگار عەلیرزگار عەلی، شاناز ئیبراهیم ئەحمەدشاناز ئیبراهیم ئەحمەد، دەرباز کۆسرەت رەسوڵدەرباز کۆسرەت رەسوڵ) بە ئەندامانی دەستەی کارگێڕی مەکتەبی سیاسی یەکێتی هەڵبژێردران. هەرلە کۆبوونەوەکەدا لێپرسراوانی مەکتەبەکانی یەکێتیی نیشتمانیی کوردستانیەکێتیی نیشتمانیی کوردستان، هەڵبژێردران لەوانە: سەعدی ئەحمەد پیرەسەعدی ئەحمەد پیرە بە لێپرسراوی مەکتەبی پەیوەندییەکانی دەرەوە و لە تیف شێخ عومەر بە لێپرسراوی مەکتەبی راگەیاندن و سۆرانسۆران جەمال تاهیر بە لێپرسراوی مەکتەبی پەیوەندییەکان و حامید حاجی غالیحامید حاجی غالی بە لێپرسراوی مەکتەبی کۆمەڵایەتی و بورهان سەعید سۆفیبورهان سەعید سۆفی بە لێپرسراوی مەکتەبی شەهیدان و ئەمین بابە شێخ بە وتەبێژی یەکێتی و شاڵاو عەلی عەسکەریشاڵاو عەلی عەسکەری بە لێپرسراوی مەکتەبی رێکخستن و ئاسۆ مامەندئاسۆ مامەند بە لێپرسراوی دەزگای هەڵبژاردرن و د. میران محەمەد بە لێپرسراوی مەکتەبی رێکخراوە دیموکراتییەکان و رزگار حاجی حەمە به لێپرسراوی مەکتەبی بیر و هۆشیاری یەکێتیی نیشیتمانیی کوردستان هەڵبژێردران.\n- لەشاری رانیەرانیە هەڵمەتێکی فراوانی رشاندنی دەرمان و پاکردنەوەی بازارو شوێنە گشتیەکان دەستیپێکرد.\n- وەزارەتی تەندروستی هەرێم لە راگەیەنراوێکدا دوو حاڵەتی دیکەی کۆرۆنای لە هەرێمی کوردستان راگەیاند.\n- بە مەبەستی هاندانی زیاتری هاوڵاتیان بۆ خۆپاراستن لە ڤایرۆسی کۆرۆنا، رێکخراوی لاوان و خوێندکارانی شیوعی هەڵمەتێکی دابەشکردنی دەمامک و دەستکێشیان لە شارۆچکەی کفریکفری ئەنجامدا.\n- تەندروستیی سلێمانی رایدەگەیێنێت، ئەو کەسانەی لە کەرەنتینە دوای 14 رۆژەکە دەنێرێنەوە ماڵەوە تاوەکو 10 رۆژی دیکە پێویستە پابەندی رێنماییەکان بن، ئەگەر پێویست بێت رەنگە لەو ماوەیە بانگبکرێنەوە بۆ ئەنجامدانی پشکنینی زیاتر.\n- شەوی رابردوو داعشداعش دوو هێرشی کردە سەر سوپای عێراق و حەشدی شەعبیحەشدی شەعبی لە سنووری خانەقینخانەقین، ئەفسەرێکی سوپا و چەکدارێکی حەشد کوژران و دوو چەکداری دیکەی حەشدیش برینداربوون.\n- لەگوندی بەرچیخەی دەڤەری برادۆست 300 پارچە تەقەمەنی نەتەقاوەی سەردەمی ڕژێمی بەعس دۆزرانەوە، لەلایەن بەڕێوەبەرایەتی دەزگای گشتی کاروباری مینی هەولێر کۆکرانەوە و بڕیارە لەهەفتەی داهاتوو لەگەڵ کۆمەڵێک تەقەمەنی دیکە بتەقێندرێنەوە.\n#ئامەد | #نەغەدە | #ورمێ | #جلی کوردی | #هەولێر | #قەندیل | #پەروێزخان | #حاجی ئۆمەران | #مەسرور بارزانی | #قوباد تاڵەبانی | #سلێمانی | #رەفعەت عەبدوڵڵا | #قادر عەزیز | #رزگار عەلی | #شاناز ئیبراهیم ئەحمەد | #دەرباز کۆسرەت رەسوڵ | #یەکێتیی نیشتمانیی کوردستان | #سەعدی ئەحمەد پیرە | #سۆران | #حامید حاجی غالی | #بورهان سەعید سۆفی | #شاڵاو عەلی عەسکەری | #ئاسۆ مامەند | #رانیە | #کفری | #داعش | #حەشدی شەعبی | #خانەقین |\n 📡 | 🏳 کوردیی ناوەڕاست | ماڵپەری ئەی ئێن ئێف نیوز - 10-03-2020\n 📡 | 🏳 کوردیی ناوەڕاست | ماڵپەری رووداو - 10-03-2020\n 📡 | 🏳 کوردیی ناوەڕاست | ماڵپەری پوک میدیا - 10-03-2020\n 📡 | 🏳 کوردیی ناوەڕاست | ماڵپەری کوردستان 24 - 10-03-2020\n 📡 | 🏳 کوردیی ناوەڕاست | ماڵپەری رۆژنیوز - 10-03-2020\n 📡 | 🏳 کوردیی ناوەڕاست | ماڵپەری کوردپا - 10-03-2020\n1. 👁 سێ سەربازی کورد لە باکووری کوردستان ساڵی 1910\n1. 👁 نێچیرڤان بارزانی: رێککەوتننامەی 11ی ئازار بەڵگەی راستیی باوەڕی گەلی کوردستانە\n🏙 Города: ⚪ Naqada\n👌 Эта статья была рассмотрена и выпущена (Jiwan O Ehmed) на Mar 10 2020 3:37PM\n✍ Этот пункт недавно дополнено (Hawrê Baxewan) на: Mar 10 2020 7:40PM\n👁 Этот пункт был просмотрен раз 14,315\n📷 Фото файл 1.0.1 78 KB Mar 10 2020 7:15PM Hawrê Baxewan


وێنەیەکی دەگمەن و کەمبینراوی شێخ مەحمودی حەفید بڵاوکراوەتەوە کە ساڵی 1927 لە ناوچەى هەورامان گیراوە.\nمەحمود حەفید زادە کە نەوەی ناوبراوە لە فەیسبوکی خۆی نوسیویەتی، "وێنەیەکی مێژوویی شێخ محمودی حەفید و کورنیڵ واڵس، موعتەمیدی سامی بەریتانیا لە عێراق و کاپتن هۆڵت ڕاوێژکاری ڕۆژهەڵات لەکاتی دانوستاندن و گفتوگۆ لە ناوچەی هەورامان ساڵی 1927 وێنەکە چرکاوە."\nشێخ مەحمود ناسراو بە حەفید (1881 لە سلێمانی - 1956) کوڕی شێخ سەعیدی کوڕی کاک ئەحمەدی شێخ و کوڕی شێخ مارفی نۆدێ کوڕی مستەفا کوڕی ئەحمەدی نۆدیی شارەزوری بەرزنجییە.\nیەکەم شۆڕشی لە 22ی مایسی 1919 دەستیپێکرد و کە تێیدا ئەو کارمەندە بەریتانیانەی لە سلێمانی بوون دەستگیرکران و شۆڕشەکە بەخێرایی بە موسڵ و ھەولێردا بڵاوبووەوە. بەریتانیا بۆ سەرکوتکردنی ڕاپەڕینەکە بۆمبارانی ھەوایی، تۆپباران، شەڕی زەمینی و یەکجاریش گازی کیمیاییی بەکارھێنا.\nبەریتانیەکان شێخ مەحمودیان دوورخستەوە بۆ ھیندستان، لە حوزەیرانی 1920، 62 سەرکردەی خێڵەکیی ناوچەکە، داوای سەربەخۆیی کوردستانیان کرد لەژێر سایەی ئینتیدابی بریتانیا. ڕەتکردنەوەی بەریتانیەکان بۆ حوکمی سەربەخۆی کوردەکان لەوەوە سەرچاوەی گرت کە سەرکەوتنی حوکمی سەربەخۆی کوردەکان لە ناوچەکەدا وا ئەکات عەرەبەکانی تر لە ھەردوو ناوچەی بەغدا و بەسرە داوای سەربەخۆیی بکەن و بەمەش کۆنترۆڵی ڕاسەوخی بریتانیەکان بەسەر میسۆپۆتامیادا لەناودەچێت.


➕ ئەم بابەتە لەلایەن: (م. ب.)ەوە لە: Aug 13 2015 11:57AM تۆمارکراوە\n✍ ئەم بابەتە بۆ دواجار لەلایەن: (م. ب.)ەوە لە: Aug 13 2015 10:03PM باشترکراوە\n📷 فایلی وێنە 1.0.1 75 KB Aug 13 2015 11:57AM م. ب.


سوریا فڕۆکه‌یه‌کی تورکیا ده‌خاته خواره‌وه\nی مانگی شه‌ش ٢٢, ٢٠١٢\nله پاش دوو کاتژمێر له کۆبوونه‌وه‌ی حکومه‌ت و له‌شـکری تورکیا، ئۆفیسی سه‌رۆک وه‌زیری تورکیا ڕه‌جه‌ب ته‌یب ئه‌ردۆگان له ڕاگه‌یاندنێـکدا گوتی ئه‌و فڕۆکه جه‌نگیـیه‌ی وڵاته‌که‌یان که ڕۆژی هه‌ینی له‌سه‌ر ده‌ریای ناوه‌ڕاست دیار نه‌ما له لایه‌ن سوریاوه خراوه‌ته خوارێ و هه‌ردوو فڕۆکه‌وانه‌که‌ی هێشـتا بێ سه‌روشوێنن.\nهه‌روه‌ها له ڕاگه‌یاندنه‌که‌دا هاتووه که‌وا تورکیا بڕیار ده‌دات چۆن کاردانه‌وه‌ی له به‌رامبه‌ر ڕووداوه‌که‌دا هه‌بێت.\nله‌شـکری سوریاش لای خۆیه‌وه ڕووداوه‌که‌ی پشـتڕاستکرده‌وه و گوتی له کاتژمێر 11:40 ی پـێش نیوه‌ڕۆ فڕۆکه‌یه‌کی نه‌ناسراو ئاسمانی ناوچه ده‌ریایـیه‌کانی ڕۆژئاوای وڵاته‌که‌ی به‌زاندووه و له لایه‌ن دژه فڕۆکه‌کانیــیه‌وه خراوه‌ته خوارێ. گوتیشی ئێسـتا فه‌رمانده‌ی ده‌ریایی هه‌ردوو وڵات له په‌یوه‌ندیدان بۆ دۆزینه‌وه هه‌ردوو فڕۆکه‌وانه‌که.\nبه‌پـێی تورکیا فڕۆکه‌که له جۆری F-4 و له دوری 8 میلی ده‌ریایی(واته نزیکه‌ی 15 کیلۆمه‌تر) له که‌ناره‌کانی شـاری لازقیـیه که‌وتووه‌ته ناو ئاوی ده‌ریاکه‌وه، وه ئێسـتا 4 که‌شتی جه‌نگی تورکیا له‌گه‌ڵ فڕۆکه‌ی هه‌لیکۆپته‌ر و هه‌روه‌ها چه‌ند به‌له‌مێـکی هێزی ده‌ریایی سوریا به دوای دوو فڕۆکه‌وانه‌که‌دا ده‌گه‌ڕێن.


چه‌ند ئالوده‌بویه‌كی ته‌ماشاكردنی فیلمه سێكسیه‌كان چیرۆكی ژیانیان باس ده‌كه‌ن\n چه‌ند ئالوده‌بویه‌كی ته‌ماشاكردنی فیلمه سێكسیه‌كان چیرۆكی ژیانیان باس ده‌كه‌ن\nملیۆنه‌ها گه‌نج ڕۆژانه ته‌ماشای پێگه سێكسیه‌كان ده‌كه‌ن بۆ كه‌مكردنه‌وه‌ی ئه‌و چه‌پاندنه‌ی له‌ڕووی سێكسیه‌وه له ژیانیاندا هه‌یه.\nبه‌هۆی پێشكه‌وتنی ته‌كنه‌لۆجیا له‌ئێستادا گه‌یشتن و كردنه‌وه‌ی پێگه سێكسیه‌كان زۆر ئاسان ببوه به‌ڵام له‌ڕاستیدا ئه‌مه زیان به كه‌سی به‌كارهێنه‌ر ده‌گه‌یه‌نێت.\nكه‌سێك كه‌بۆته قوربانی ته‌ماشاكردنی فیلمه سێكسیه‌كان ده‌ڵێت" ئه‌وه‌نده ته‌ماشای فیلمه سێكسیه‌كانم كرد چیتر نه‌مده‌توانی چێژ له په‌یوه‌ندی سێكسی له‌گه‌ڵ هاوسه‌ره‌كه‌م وه‌ربگرم .\n"په‌یوه‌ندیه‌كی سێكسی به‌ڵام بێ بوونی سۆز"\nپیاوێك له باسكردنی ژیانی هاوبه‌شی له‌گه‌ڵ هاوسه‌ره‌كه‌ی ده‌ڵێت" ئه‌و كاته‌ی له‌گه‌ڵ هاوسه‌ره‌كه‌م سێكسم ده‌كرد ده‌بوو ته‌ماشای فیلمێكی سێكسی بكه‌م بۆ ئه‌وه‌ی بجوڵێم ئه‌گه‌رنا نه‌مده‌توانی درێژه به په‌یوه‌ندیه‌كه‌مان بده‌م و ئه‌وه‌ی هه‌بوو له‌نێوان ئێمه په‌یوه‌ندیه‌كی سۆزداری به‌ڵام بێ سۆز بوو" باس له‌وه‌ش ده‌كات بڵاوبوونه‌وه‌ی مۆبایل و هێڵی ئه‌نته‌رنێت وایكردوه هه‌ركات بمه‌وێت ته‌ماشای فیلمه سێكسیه‌كان بكه‌م و ته‌ماشاكردنی فیلمه سێكسیه‌كان ده‌بێته جێگره‌وه‌ی سێكس به‌تایبه‌ت بۆ ئه‌و كه‌سانه‌ی ئالوده‌ی بوون.\nدكتۆر وائیل مامۆستا له به‌شی ده‌رون ناسی له زانكۆی زه‌قازیق ده‌ڵێت" ملیۆنه‌ها گه‌نج له وڵاتانی عه‌ربی ته‌ماشای فیلمه سێكسیه‌كان ده‌كه‌ن و ئه‌مه‌ش گرفتی گه‌وره دروست ده‌كات كه چاره‌سه‌ركردنی دوای هاوسه‌رگیریش قورس ده‌بێت"\nئه‌م دكتۆره ده‌شڵێت" زۆرێك له خانمان گله‌ی ئه‌وه ده‌كه‌ن هاوسه‌ره‌كانیان ته‌ماشای فیلمی سێكسی ده‌كه‌ن وه‌ك پاڵنه‌رێك بۆ ئه‌وه‌ی ئاره‌زوویان بكرێته‌وه و ئه‌مه‌ش كاریگه‌ری ده‌بێت له‌سه‌ر په‌یوه‌ندی ئه‌ندامانی خێزان.\nدكتۆر محه‌مه‌د عه‌بدولجه‌واد به‌رهه‌مهێنه‌ری پرۆگرامی " هۆشداری خۆبه‌خشی " ده‌ڵێت" %20-25 ی حاڵه‌ته‌كانی جیابوونه‌وه له وڵاته عه‌ره‌بیه‌كان به‌هۆی ته‌ماشاكردنی فیلمه سێكسیه‌كانه‌وه‌یه و پیاو و ئافره‌ت به‌راوردی نێوان هاوسه‌ره‌كه‌ی ده‌كات به‌و كاره‌كته‌ره‌ی له فیلمه‌كاندا ده‌یبینێت و به‌مه‌ش كێشه ده‌كه‌وێته نێوانیانه‌وه"\nئه‌و كه‌سانه‌ی ته‌ماشای فیلمه سێكسیه‌كان ده‌كه‌ن ده‌ڵێن" ئێمه ئازاری هیچ كه‌س ناده‌ین" به‌ڵام له‌ڕاستیدا ئازاری ته‌واوی ئه‌ندامه‌كانی خێزانه‌كه‌ی و كۆمه‌ڵگه‌كه‌شی ده‌دات و پێگه سێكسیه‌كان هاوشێوه‌ی مادده‌ی هۆشبه‌ر كاریگه‌ریان له‌سه‌ر مرۆڤ ده‌بێت.\nخانمێك كه ئالوده‌ی ته‌ماشاكردنی فیلمه سێكسیه‌كان بووه ده‌ڵێت" له ته‌مه‌نی هه‌رزه‌كاریه‌وه له‌گه‌ڵ هاوڕێكانم ته‌ماشای دراما توركیه‌كان و دواتر ئه‌و فیلمانه‌م ده‌كرد كه زۆر ڕۆمانسی بوون و دوای هاوسه‌رگیریش كاتێك هاوسه‌ره‌كه‌م به‌ته‌واوه‌تی نه‌یده‌توانی چێژم پێ ببه‌خشێت له‌فیلمه سێكسیه‌كانه‌وه هه‌وڵی تێركردنی خۆمم ده‌دا"\nئه‌م ئافره‌ته دایكی سێ منداڵه و بڕیاری ئه‌وه‌یداوه له ته‌ماشاكردنی فیلمه پۆڕنه‌كان دوور بكه‌ویێته‌وه بۆ ئه‌وه‌ی هه‌یت به به‌خته‌وه‌ری بكات له ژیانی تایبه‌تی خۆیدا و ده‌شڵێت " ئه‌وه‌ی به ته‌مه‌نێك لێم تێكچووه به شه‌و و ڕۆژێك بۆم چاك نابێته‌وه و هه‌وڵی زۆری ده‌وێت"


https://1baiser.com مۆناکۆ: دڵداری لەگەڵ فلووتەکەمدا دەکەم |\nHome گشتی لایف ستایڵ مۆناکۆ: دڵداری لەگەڵ فلووتەکەمدا دەکەم\non: ئاب 11, 2018 In: لایف ستایڵNo Comments\nخانمە میوزیکژەن مۆناکۆ ئیبراهیم (٢٠ ساڵ) خەڵکی شاری ڕانیەیە و ئامێری فلووت دەژەنێت و وەک خۆی دەڵێت خۆشەویستییەکی بەهێز لە نێوانیاندایە، ئەو لەم دیمانەیەدا لەگەڵ ״ئاژانس״ باس لە کارە هونەرییەکانی و ئەو ڕێگرییە زۆرانە دەکات کە لە کارەکەیدا هاتووه‌تە بەردەمی.\nئاژانس: چۆن بوو ئامێری فلووتتان هەڵبژارد؟\nمۆناکۆ: من میوزیکژەنم و زیاتر لە ٩ ساڵە میوزیک دەژەنم، ماوەی زیاتر لە ٤ ساڵە فلووت دەژەنم و فلووتەکەم وەک ئەوە وایە کە دڵدارم بێت و خۆشم دەوێت، پەیوەندییەکی زۆر باش لە نێوانماندا هەیە و بەردەوامیش ڕاهێنانی پێدەکەم و هیچکاتێک ڕێگە نادەم فلووتەکەم کۆن ببێت یان ژەنگ بگرێت و وەلا بندرێت، هەڵبژاردنی ئەم ئامێرە لە سەرەتادا بەڕێکەوت بوو، چونکە کاتێک من چوومە پەیمانگای هونەرە جوانەکان لە ڕانیە، ئامێری فلووتیان بۆ دیاری کردم، سەرەتاش ئەوەم زۆر پێناخۆش بوو، بەڵام دواتر تێگەیشتم کە ئامێرێکی ناوازەیە، هەر بۆیە ئێستا بووه‌تە بەشێک لە من و بەڕاستی خۆشم دەوێت.\nئاژانس: هیچ پرۆژەیەکی هونەریی نوێتان هەیە؟\nمۆناکۆ: لە ئێستادا پرۆژەیەکی نوێم نییە، بەڵام بۆ داهاتوو چەند پرۆژەیەکی نوێی هونەریم بە دەستەوەیە و لە چەند کارێکی هونەرییشدا بەشداری دەکەم، کە لە کاتی خۆی زانیاری لەسەر بڵاو دەکەمەوە.\nئاژانس: ئەوەی تێبینی دەکرێت لە کارە هونەرییەکان هونەرمەندی میوزیکژەن کەمتر دەردەکەوێت، بەڕای تۆ هۆکاری ئەمە چییە؟\nمۆناکۆ: هونەرمەند چەمکێکی گشتگیرە و هەموو ئەو کەسانەی گۆرانی دەڵێن یان میوزیک دەژەنن یاخود ئاواز دادەنێن و سەما دەکەن هونەرمەندن، بەداخەوە لە کوردستان غەدر لە هونەرمەندانی میوزیکژەن دەکرێت بەو پێیەی مافی تەواوەتی خۆیان پێنادەن، ڕاستە هونەر بۆ خۆدەرخستن نییە و پەیوەندییەکی ڕوحییە، بەڵام لەگەڵ ئەوەشدا زۆر کەمتر ماف بە میوزیکژەنەکان دەدرێت و زیاتر وەک سەربازێکی ون دەردەکەوین.\nئاژانس: لە کارەکەتدا وەک میوزیکژەنێکی کچ ڕێگریت بۆ درووست بووە؟\nمۆناکۆ: بەهۆی ئایین و کولتوور و دابونەریتەوە ژەنینی میوزیک و ئامێرەکانی میوزیک کارێک بووە کە ڕەت کراوەتەوە، بەتایبەت لە ژێر کاریگەریی ئایین کە میوزیکی حەرام کردووە، بۆیە ئەم کارە بۆ پیاوانیش پڕ ئاستەنگ بووە چ جای ئەوەی بۆ خانمان، بەڵام لە ئێستادا وردە وردە خەریکە بەتایبەت کار لەسەر ئەوە دەکرێت کرانەوەیەک هەبێت و زیاتر پشتگیریی خانمان دەکەن کە بێنە پێشەوە، چونکە بۆشاییەکی زۆری خانمان هەیە لە بواری میوزیکدا. سەبارەت بە خۆشم من ئاستەنگی زۆر هاتۆتە پێشم، من لە قۆناغی یەکی پەیمانگای هونەرە جوانەکان بووم کە باوکم دەریکردم لە خوێندن و ڕێگری لێ کردم لەو پەیمانگایە بخوێنم، دواتر بۆخۆم بە نهێنی مامۆستایەکم هەبوو کە وانەی میوزیکی پێدەوتم، پاشان توانیم بەسەر ئەوەدا زاڵببم و بچمەوە ناو بواری میوزیک و هەموو ئەو هۆکار و بەربەستانە تێپەڕێنم کە هاتنە بەردەمی من.\nئاژانس: بەدەر لە میوزیک حەز و خولیات چییە؟\nمۆناکۆ: من بەدەر لە میوزیک زۆر حەزم بە خوێندنەوەیە و ناوە ناوەش نووسینم هەیە و دەنووسم، ئێستا کارێکی نووسینم تەواو بووە و بەنیازم لە کتێبێکدا بڵاوی بکەمەوە، یەکێک لە خەونەکانی من ئەوەیە کە بەپێی پەتی هەموو جیهان بگەڕێم و لە هەموو جیهاندا کۆنسێرت بکەم و فلووت لێ بدەم و لە وڵاتانی جیهان کۆنسێرت بکەم، بەو هیوایەی بتوانم لە داهاتوودا جێبەجێی بکەم، جگە لەوەی دەمەوێت لە بواری میوزیک زیاتر بەرەو پێش بچم و ببمە ئاوازدانەر.\nئاژانس: کەس لە ژیانتدا هەیە؟\nمۆناکۆ: من وەک هەر خانمێکی دیکە چیرۆکی خۆشەویستی لە ژیانمدا هەبووە و خاوەن ئازار و ئەندێشە و عەشقی ڕابردووم، لە ئێستادا هیچ کەسێک لە ژیانمدا نییە تا بمەوێت هاوسەرگیری لەگەڵدا بکەم، بەڵام ئەو کەسەی کە دەیەوێت لە ژیانی مندا بێت بەر لە هەموو شت دەبێت بە کارە هونەرییەکەی من ڕازی بێت، دواتریش سێ مەرجم هەیە بۆی کە ئەوەیش یەکەم ڕێزم بگرێت، دووەم ڕێزم بگرێت، سێیەم منی خۆش بوێت.\nئاژانس: وەک هونەرمەندێک چۆن پارێزگاری لە جوانیی جەستە و ڕووخسارت دەکەیت؟\nمۆناکۆ: من پێشتر هەموو ڕۆژێک وەرزشم دەکرد، بەڵام ماوەیەکە سەرقاڵی کاری ڕۆژانە و خوێندنم و بواری وەرزشم نییە، ئەوەش کێشمی زیاد کردووە، من ئێستا بەبێ ئەوەی شەرم بکەم دەڵێم ٧٥ کیلۆیە و باڵاشم ١٦٥ کیلۆیە، بۆیە ١٠ کیلۆم زیاترە لە باڵای خۆم و پێویستە دایببەزێنم، بۆ ڕوخساریش من کەسێکی زۆر سرووشتیم و تەنانەت ماکیاجیش بەکار ناهێنم و لە هەندێک کاتی تایبەتدا زۆر ماکیاژێکی کەم دەکەم، جگە لەوەی لە هاویناندا بۆ ڕێگری لە سووتانەوەی پێست ماسکی شیر بەکاردەهێنم کە زیاتر وەک چارەسەرێکە و زۆر بەسوودە.\nئاژانس: چۆن بوو ناونرایت مۆناکۆ؟\nمۆناکۆ: مۆناکۆ ناوی ویلایەتێکە لە وڵاتی فەڕەنسا و ولایەتێکی سەربەخۆیە، باوکم لە ساڵانی نەوەتەکان زۆر هاندەری یانه‌ی مۆناکۆ بووە و بۆ خۆشی یاریزانێکی بەتوانای تۆپی پێ بووە، هەر بۆیە لە خۆشەویستی بۆ یانەی مۆناکۆ کە لەو کاتەدا زۆر بەهێز بووە، ئەو ناوەی بۆ من هەڵبژاردووە.


بەڵگەنامەكان - ئامانجی حكومه‌تی عێراق له ئه‌نفالكردنی ئافره‌تدا\nبەڵگەنامەكان - ئامانجی حكومه‌تی عێراق له ئه‌نفالكردنی ئافره‌تدا .له به‌ڵگه‌نامه‌كانی ئه‌نفال / به‌شی دووه‌م نووسینی:\nعه‌داله‌ت عومه‌ر ساڵح\nشاڵاوی ئه‌نفال و كاریگه‌ریی له‌سه‌ر\nباری ئابووری وده‌روونی و كۆمه‌ڵایه‌تیی ئافره‌تی به جێماو‌ی ئه‌نفال\nكاره‌ساتی ئه‌نفال وێرای ئه‌و هه‌موو تاوانانه‌ی ده‌رهه‌ق به نه‌ته‌وه‌ی كورد ئه‌نجامدرا زیاتر برینی كوردانی قوڵتر كردو ئاسه‌وارێكی نێگه‌تیڤانه‌شی له‌سه‌ر روخساری كۆمه‌ڵگه‌ی كورده‌واری جێهێشت و هه‌روه‌ها كاریگه‌رییه‌كی گه‌وره‌و به هێزیشی له‌سه‌ر ژیانی كۆمه‌ڵایه‌تی خه‌ڵكی كوردستاندا نواند كه خێزان به پله‌ی یه‌كه‌م دێت. چونكه خێزان به‌ردی بناغه‌ی كۆمه‌ڵگه‌یه و كۆمه‌ڵیش له رێگه‌ی خێزانه‌وه ده‌توانێت زۆر له ئه‌رك و مافه‌كانی جێبه‌جی بكات و به‌سه‌ریاندا زاڵ بێت، هه‌روه‌ها خێزان بناغه‌و بنه‌ره‌تی دروست بوونی هه‌موو نه‌ته‌وه‌یه‌كه كه به‌چه‌ند قۆناغێك تێده‌په‌ری و به‌سه‌ری دادێ تاكو نه‌ته‌وه‌كه دروست ده‌بێت ،دیاره ئافره‌تیش وه‌كو توێژێكی سه‌ره‌كی كۆمه‌ڵ و ره‌گه‌زێكی كاریگه‌ر تیایدا به‌شی هه‌ره زۆری ئه‌و زه‌ره‌رو زیانانه‌ی به‌ركه‌وت و بوه قۆچی قوربانی ئه‌و ئۆپه‌راسیۆنه به‌د ناوه، له‌و چاوپێكه‌وتننانه‌ی كه له‌گه‌ڵ شایه‌ت عه‌یانه‌كانی گه‌راوه له ئه‌نفال ئه‌نجامم داوه‌ن ده‌توانین بڵین كه پاش گرتن و كۆكردنه‌وه‌ی خه‌ڵكه‌كه ، ژن و پیاو له یه‌كتر جیاكراونه‌ته‌وه ئینجا پیاوه‌كان پاش ئازارو ئه‌شكنجه‌یه‌كی زۆر بۆ شوێنی نادیار گواستراونه‌ته‌وه، به‌هه‌مان شێوه ئافره‌ت و منداڵه كانیان.\nسوكایه‌تی كردن به ره‌وشت و كه‌رامه‌تی ئافره‌تان و ئازاردانیان دوور له هه‌موو داب و نه‌ریتێكی مرۆڤایه‌تی یه‌كێك بوه له ئامانجه هه‌ره سه‌ره‌كییه‌كانی رژێمی عێراق له ئۆپه‌راسێۆنی ئه‌نفالدا، (وه كاتێك پیاو و ئافره‌ته‌كان له یه‌كتری جیاكراونه‌ته‌وه، جه‌لاده‌كان ده‌ست درێژیان كردۆته سه‌ر ناموسی ئافره‌ته‌كان و ته‌عدایان لێكردوون)(1).\nئافرتێكی هه‌ڵاتوی عه‌رعه‌ر ده‌لێت: (ڕۆژی وا هه‌بووه دوانزه پیاو هاتونه‌ته لام و ده‌ست درێژیان كردۆته سه‌ر نامووسم). (2)هه‌روه‌ها ئافره‌تێكی ده‌رباز بوو به ناوی ئامینه (3)له چاوپێكه‌وتنێك كه له‌گه‌ڵم سازداوه ده‌لێت : كچه‌كانیان جیاكرده‌وه بۆ مه‌به‌ستی خۆیان بۆ ئه‌وه‌ی ئابرومان به‌رن هه‌موومان تا به‌یانی له ترسا خه‌و نه‌هات به چاومان هه‌ر جاری ده‌هاتن كامه كچ جوان بوو ده‌یان برد له‌كاتی گه‌رانه‌وه‌ش چاو به فرمێسك وشپرزه بوون (گریان مه‌جالی قسه كردنی پی نه‌دا به‌ده‌م هه‌نسكه‌وه به سه‌رهاتی خۆی ئاوا گیرایه‌وه) شه‌وی دووم بوو كه له توبزاوا بووین شه‌و درنگانێك بوو چوار عه‌سكه‌ر هاتن بۆ ناو قاعه‌كه‌مان هه‌موومان ترسا بووین له ترسان سه‌ری خۆمان خستبوو خواره‌وه له ناكاو ده‌ستێكی ره‌شی گه‌وره قۆڵمی گرد, قۆرگم پر بوو له گریان حه‌زم ئه‌كرد ئه‌و كاته مردمایه منو سیانیتریان په‌ڵكیش كردو برد , تا ده‌رنگانی شه‌و به‌زۆر شه‌ق وپێلاقه سه‌مایان پیكردین و سوكاتیان پی ده‌كردین جینویان به كورد ده‌دا دواتریش به زۆر ده‌ستدریژیان كرده سه‌رمان به‌یانی كه به هۆش خۆمان هاتینه‌و ه جلو به‌رگمان خویناوی و دڕابوو هه‌ر چوارمان سه‌رمان پێكه‌و ناو گرییان عه‌سكه‌ره‌نامرده‌كان كه ئێمیان وا بینی به قۆناغی تفه‌نگ لێمانیاندا دواتر بۆ قاعه‌كه گواستراینه‌وه له‌م سی شه‌وه خۆم چه‌ند جار ئه‌م شته‌م به‌چاوی خۆم بینی به‌لام هیچ كاممان نه‌مانده‌وێرا قسه‌یه‌ك بكه‌ین.\nرێكخراوی (MEW) له‌و بروایه دایه كه (ده‌نگوباسێكی زۆر ترسناك هه‌یه كه‌وا له باره‌ی كۆمه‌ڵێكی گه‌وره‌ی كچی عازه‌به‌وه ده‌دوی گوایه به جیا له به‌ندییه‌كانی تر دایانناون و به‌رده‌وام ئه‌منه‌كان ده‌ست درێژیان كردونه‌ته سه‌ر، هه‌روه‌ها باسی ئه‌مه‌ش هه‌یه كه یه‌كێك له‌و ئافره‌تانه له ئه‌نجامی ئه‌م كاره‌دا خۆی به چه‌قۆیه‌ك كوشتوه، ده‌ست درێژی كردنه‌سه‌ر ئافره‌تی به‌ندكراو له عێراق دا له‌هه‌موو شوێنی زیاتر به‌ڵگه‌ی به ده‌سته‌وه بووی هه‌یه و ته‌نانه‌ت وا زانراوه كه له سه‌ركاسێتی ڤیدیۆش تۆمار كرابێت).(4) كه بێگومان ناوه‌رۆكی ئه‌م قسانه زۆر مانا له‌سه‌ر ئه‌و تاوانانه هه‌ڵده‌گرێت كه ده‌رهه‌ق به ئافره‌تی كورد ئه‌نجام درابێت. ئه‌وه‌ی جێگای قێزلێبونه‌وه‌یه كه رژێم ئه‌نجامی دابێت ئه‌وه‌یه كه وێرای سوكایه‌تی كردن به ئافره‌تان و ئازار دانیان رژێم كه‌وته مامه‌ڵه و سه‌ودایه‌كی تر ئه‌ویش فرۆشتنی ئافره‌تان بوه، هه‌روه‌ك چه‌رخه‌كانی ناوه‌ڕاست و كڕین و فرۆشتنی به‌نده (عبد) و گه‌ڕانه‌وه بۆ سیسته‌می (عبودیه).\nله‌م باره‌یه‌وه زۆر به‌ڵگه هه‌ن كه‌وا ئه‌فسه‌ره‌كانی سوپای عێراقی هه‌ڵساون به فرۆشتنی ئافره‌تی كورد ته‌نانه‌ت بۆ ولاتانی ده‌ره‌وه‌ش به تایبه‌تی ولاتانی كه‌نداو، (كنعان مكیه) ده‌لێت: (به‌ر له‌وه‌ی برۆمه باكوری عێراق گوێبیستی گه‌لێك چیرۆكی سه‌یر و سه‌مه‌ره‌و نامۆ ده‌بوم وه‌ك ئه‌وه‌ی ئافره‌ته كورده‌كان چۆن له بازاره په‌رتووبڵاوه‌كانی كه‌نداو فرۆشراون.(5) هه‌روه‌ها باس له روداوێك ده‌كات كه (شوفێرێكی كورد له رێگای به‌غدا- عومان كاری كردوه كاتێك ئۆتۆمۆبیله‌كه‌ی له رێگای نزیك شاری رومادی له كاركه‌وتوه دوو ئافره‌تی كورد لێی نزیك بونه‌ته‌وه‌و به زمانی كوردی له‌گه‌ڵیدا دواون و داوایان لێكردوه بیانگه‌یه‌نێته سلێمانی، پاش گفتوگۆ له نێوان ئافره‌ته‌كان و شوفێره‌كه پێیان گوتوه كه ئه‌وان له كاتی شاڵاوی ئه‌نفاله‌كان ساڵی 1988 ده‌ستگیرا كراون و ئه‌فسه‌رێكی سوپای عێراقی فرۆشتونه‌تییه شێخی عه‌شیره‌تێك له رومادی). (6)\nهه‌روه‌ها له چاوپێكه‌وتنێك كه له‌گه‌ڵ مام الماس (7) ئه‌نجامم داوه، ده‌لێت: حه‌ره‌سه‌كان ووتیان سی مێسری هاتوون ده‌لێن ئێمه هاتووین بۆ ژنی كورد كه حكومه‌تی عێراق دابه‌شی ده‌كات. ئه‌م سی مێسریه له به‌سره‌وه هاتبوون نووسراویان پێبوو. ئه‌فسرێك كه ناوی (سه‌ردار) بوو ئه‌و رۆژه ئیشكگر بوو له باره‌گای سه‌ركردایه‌تی ئه‌وان لای (سه‌ردار) وتبویان هاتووین بۆ ژنی كورد ئه‌ویش پیی ووتبوون تابه‌یانی مه‌سئوله‌كه‌مان دێت من ناتوانم هیچ شتێك بكه‌م، كه به‌یانی (ناتق) واته (سه‌رۆكی سۆپای میللی) هات من له‌ناو باخچه‌كه‌دا ئیشم ده‌كرد، سه‌ردار به ناتقی ووت سی مێسری هاتوون بۆ ژنی كورد و نووسراویشیان پێیه، منیش تا ئێستا زانیاری وام نییه كه ئایا ئه‌م شته هه‌یه یان نا؟ كه قسه‌كانی ته‌واو بوو، (ناتق) ووتی منیش زانیاریم نییه ده‌رۆم بۆ (فرع) واته فرعی كه‌ركوكی حزبی به‌عس. بزانم شتی واهه‌یه یان نا، ناتق رۆیشت و نیو سه‌عاتێكی پێی َچوو و هاته‌وه، به‌سه‌رداری ووت ئه‌و سی مێسریه بهێنن پێیان ووتووم بۆیان جێبه‌جی بكه‌م، له‌گه‌ڵ خۆیدا له ئۆتومبیلێكی قیاده سواری كردن چوون بۆ سه‌ربازگه‌ی تۆبزاوا، كه هاتنه‌وه باره‌گای سه‌ركردایه‌تی، هه‌ر سی مێسریه‌كه سی ئافره‌تی كوردیان له‌گه‌ڵ خۆیان هێنا بوو، به چاوی خۆم هه‌رسی ئافره‌ته‌كانم بینی به جل و به‌رگی كوردی ته‌مه‌نیشیان 18 بۆ 20ساڵان ده‌بوو، ئه‌و كاته بۆ زانیم ئه‌نفاله‌كان له تۆبزاوان.\nئافره‌ته گیراوه‌كان جۆره‌ها ئازاری له‌ش دراون و ئه‌وپه‌ری سوكایه‌تی و ئیهانه‌یان پێكراوه ئه‌وه له‌و چاوپێكه‌وتننانه‌ی كه له‌گه‌ڵ شایه‌ت عه‌یانه‌كان ئه‌نجام دراوه‌ن كه كاتی خۆی گیراون و له لێبوردنه گشتیه‌كه‌ی 6/9/1988( )ئازاد كراون ئه‌و ڕاستیانه ده‌رده‌خه‌ن. له یه‌كێك له‌و چاوپێكه‌وتنانه له‌گه‌ڵ ئافره‌تێكدا ئه‌نجام دراوه ده‌لێت: (سه‌ربازێكم بینی ناوی به عبدالقادر عبدالله ده‌برا كه پیاوی حه‌جاج (8) بوو تاقمی ئافره‌تی گه‌نجی دابوه به‌رشه‌ق و تێهه‌ڵدان و به‌سۆنده‌ی پلاستیكیش هاتبوه وێزه‌یان ئه‌م ئافره‌تانه تازه له دبزه‌وه هاتبون). (9) ئه‌وه‌تا ژیان (10) له چاوپێكه‌وتنێك كه له‌گه‌ڵم سازداوه كه كاتی شاڵاوه‌كانی ئه‌نفال له‌گه‌ڵ دایكی له سه‌ربازگه‌ی دوبز ده‌ست به‌سه‌ر بوون ده‌لێت:"رۆژیك یه‌كێك له ژنه‌كان چونكه حامیله بوو ژانی مناڵ بوونی گرت ژنه‌كانی تر داوایان له حه‌رسه‌كان كرد تاكو هێندی شتی پیویستیان بده‌نی به‌لام ئه‌وان له جیاتی یارمه‌تی دان گه‌وره‌ی خویان ئاگادار كرده‌وه نزیكه‌ی 10 كه‌س ده‌بوون هاتن به دیار دیمه‌نی منداڵ بوونه‌كه راوه‌ستان ده‌ستیان كرد به جێنودان و گاڵته و پێكه‌نین هه‌موو ژنه‌كان هیوایان ده‌خواست ئه‌وكاته مرده‌بان و ئه‌مه‌یان نه‌دیبا منیش هیچ كات ئه‌مم له بیر ناچێته‌وه.\nته‌نانه‌ت (حه‌جاج كاتێك ئافره‌تێكی حامیله‌ی ببینیبایه به و سۆنده‌یه‌ی ده‌ستی له سكی ئه‌و ئافره‌ته‌ی ده‌داو ده‌یگوت ئه‌مانه لاوو زۆڵه كوردن). (11) ئه‌وه‌تا مام نوری یه‌كێك له‌شاهید عه‌یانه‌كانی به‌ندیخانه‌ی نوگره سه‌لمان له كاتی گیرانه‌وه‌ی به سه‌ر هاتی خۆی بۆ من كه چاوپێكه‌وتنێكم له‌گه‌ڵ ساز دابوو چه‌ند جارێك ناوی عه‌جاجی هێنا لێم پرسی مام نوری عه‌جاج كی بوو ؟ ووتی مدیری سجنه‌كه ناوی (حه‌جاج) بوو ناویشی عبدالله بارقه به‌ڵام له به‌ر دڵرقی ئه‌و ناز ناوه‌یان داوه‌ته هه‌رچی ئه‌مر و ئه‌شكنجه دان و شتی خراپ بوو له لای ئه‌و ده‌ر ده‌چوو، ئه‌و هه‌ر به ده‌ستی خۆی له به‌ر چاوی ئیمه حه‌وت كه‌سی به‌دار كوشت , ئه‌و سووكایه‌تی به ئافره‌ته‌كان ده‌كرد و ئه‌و ئافره‌تانه‌ی سكیان هه‌با به سۆنده له سكی ده‌دان ده‌یگوت ئه‌وانه كوردن نابی بێمینن، هه‌روه‌ها ده‌لێت" عسكره‌كان زۆر جار ده‌هاتن چه‌ند ئافره‌تێكیان ده‌برد كاتێك ده‌گه‌رانه‌وه ناو قاعه‌كه كزو مات ده‌بوون ئه‌گه‌ر نه‌گه‌رابانه‌وه ئه‌وه كه‌س نه‌ی ده‌زانی چییان لی به سه‌ر ده‌هات، پرسیم ئه‌ی ئافره‌ته‌كان هیچیان نه‌ده‌ووت ووتی نا به‌س خۆ ئیمه گێل نه‌بووین ده‌مانزانی به‌ڵام ده‌سه‌لاتمان نه‌بوو.\nهه‌روه‌ها زۆر له دیمه‌نی ترسناك و جه‌رگبڕی تر كه به‌ندییه‌كان له به‌ندیخانه‌كانی رژێمیان بینیوه وه‌ك (ئافره‌تی به‌قژ هه‌ڵواسراو كه‌مه‌مكیان بڕابۆوه یان چاویان هه‌ڵكۆرابوو نینۆكه‌كانیان هه‌ڵكێشرابوو). (12) شاهید عه‌یانێكی تر له به‌ندیخانه‌ی نوگره سه‌لماندا ده‌گێڕێته‌وه‌ءده‌ڵێت: (له چرقه‌ی گه‌رمای هاویندا رۆژانه یه‌ك دوو ئافره‌تیان ئه‌هێنا ده‌ره‌وه و به عه‌موده‌كانی ناو حه‌وشه‌ی به‌ندیخانه‌كه هه‌ر له به‌یانی تاكو نیوه‌رۆ ئه‌یانبه‌ستنه‌وه هه‌تا ئه‌بورانه‌وه‌و نه‌ده‌بوایه كه‌سیش نزیكیان بكه‌وێته‌وه شه‌وانیش كه سه‌ربازه‌كان سه‌رخۆش ده‌بوون به زۆری لوله‌ی چه‌ك و له ژێر هه‌ڕه‌شه‌دا گۆرانیان پێ ده‌گوتن و هه‌ڵپه‌ڕكێیان پی ده‌كردن). ژیانیش به‌ده‌م ئاهێك ووتی" هه‌ر دوو سی شه‌و جارێك كچ و ژنه گه‌نجه‌كانیان كۆ ده‌كرده‌وه به زۆری شه‌ق پیله‌قه هه‌ڵپركی و گۆرانیان پیده‌ووتین ئه‌وه‌ی به قسه‌ی نه‌كرده‌بان به قامچی لێیان ده‌دا دوایش چه‌ند كه‌سیكیان ده‌هێشته‌وه و ئه‌وانی تریان روانه‌ی قاعه ده‌كرده‌وه ، كاتێك ده‌هاتینه‌وه ناو قاعه‌كه هه‌موومان پێكه‌و ده‌گریاین له‌به‌ر بیده‌سه‌لاتی خۆمان زۆر بیتاقه‌ت بووین رۆژی سه‌د جار مه‌رگی خۆمان ده‌خواست ده‌مووت دایه خۆزگه من له جیاتی خوشك و براكه‌م مردبام چوونكه چه‌ند جار له سه‌ربازگه‌ی دوبز سووكایه‌تیم ده‌رهه‌ق كراوه و سووكایه‌تی به ره‌وشت و كرامه‌تم كراوه، هه‌ركات به بیرم دێته‌وه ئازارێك هه‌موو ئیسقانم ده‌سووتێنێت" مام نوریش (13) ده‌لێت" نوگره‌سه‌لمان دۆزه‌خێك بووه به‌خۆیه‌وه ئه‌گه‌ر ئێوه دۆزه‌ختان بیستووه ئه‌مه دۆزه‌خ بوو ئێمه بینیمان، نیوه‌رۆیان ئه‌یان هێناینه ده‌ره‌وه بۆ به‌ر خۆره‌كه سه‌عات و نیوێك ده‌با سه‌یری خۆره‌كه بكه‌ین ئه‌وه‌ی ته‌ماشای نه‌كردایه لێیان ئه‌دا، ئه‌وه ته‌عزیبێكی زۆر قورس بوو بۆ ئیمه چونكه ته‌مووز بوو گه‌رمایه‌كی زۆر به‌تین بوو. ئێمه‌ش ئه‌و تاقه‌ته‌مان نه‌مابوو، خه‌ڵك هه‌بوو ئه‌بورایه‌وه هه‌بوو له‌و ته‌عزیبدانه‌دا ده‌مرد و ئیمه‌ش هه‌ر به مه‌یتی ده‌مانبردنه ژووره‌وه، جار هه‌بوو شه‌و رۆژێك ئه‌و مه‌یته ده‌مایه‌وه و بۆگه‌ن ده‌بوو دوایش هه‌ر به ئیمه‌یان ده‌ناشت شه‌ش كه‌سیان ئیزن ده‌دا بۆ ناشتنی جه‌نازه‌یه‌ك، له وانه‌ی كه مردن ئافره‌تێك بوو ناوی (فاتمه محمد) كه ئامۆزای خێزانه‌كه‌ی من بوو خه‌ڵكی گوندی (توركمان باخ) بوو، چوو له وحه‌شه‌كه‌دا ئاو بهێنێت ته‌نكه‌رێكیان له‌وه‌ی دانا بوو، تا ده‌ستی برد بۆ ئاوه‌كه سه‌ربازێك به هه‌موو تینی خۆی شیشێكی كێشا بوو به پشتیدا، تا هێنامانه ژوره‌وه مرد. هه‌ر له خه‌ڵكی گونده‌كه‌ی ئیمه نزیكه‌ی10 كه‌س مردن. ئینجا ئه‌وه‌ی داوای نان یان ئاوی بكردایه ده‌یان گرت و سه‌ره‌وخوار ده‌یان كرد به‌داردا و په‌ڕۆیان له به‌ر لوتیان ده‌سوتاند".\nوێرای ئازاردانی له‌ش، ئافره‌ته به‌ندكراوه‌كان ئازارێكی ده‌رونی ئێجگار زۆر دراون بۆ نمونه به‌وه ئازار ده‌دران كه نه‌یانده‌زانی چی به‌سه‌ر مێردو براو باوكیان هاتوه، یان نه‌یانده‌هێشت مردووه‌كان به‌رێزو حورمه‌ته‌وه بنێژرێن كه ئه‌وه‌ش كاری ده‌كرده سه‌ر ده‌روونی زیندانیه‌كان و له ناخه‌وه ده‌یانڕماندن، رێكخراوی (MEW) له‌سه‌ر زاری ئافره‌تێك ده‌گێریته‌وه كه‌وا (له‌پاش چه‌ند هه‌فته‌یه‌كی كه‌م مێرده‌كه‌م له باوه‌شمدا مرد، ئه‌وتا ده‌هات بارێك و بنێس ده‌بوو پاسه‌وانه‌كانی به‌ندیخانه زۆر به‌خراپی داركارییان كردبوو، لاشه‌كه‌ی شه‌و ورۆژێك له قاوشی به‌ندیخانه دا مایه‌وه‌و پاسه‌وانه‌كان نه‌یانهێشت بینێژن و زۆریان لی پارامه‌وه به‌ڵام گاردێك ڕێك و ڕه‌وان وتی لاشه‌كه ده‌بی له به‌ندیخانه‌دا بمێنێته‌وه تا ده‌گه‌نی). (14) ئه‌وه‌تا مام نوریش ده‌لێت: پاش چوار مانگ له نۆگره سه‌لمان نه‌خۆشه‌یه‌كی تێكه‌وت شه‌وی وا هه‌بوو (30- 40) كه‌س ده‌مرد. هه‌موو ئه‌وانه‌ی ده‌مردن له‌شیان ره‌ش ده‌بوو ره‌ق ده‌بون به جۆرێك باریك و به‌نیس ده‌بوون كه‌س نه‌یده‌ناسینه‌وه، هه‌موشی له‌به‌ر پیسی و بی خواردنی بوو، له ماوه‌ی ئه‌و شه‌ش مانگه‌دا یه‌ك كه‌س خۆی نه‌شۆری.\nئاسه‌وراه نێگه‌تیڤه‌كانی ئه‌نفال له‌سه‌ر ئافره‌ت تاوه‌كو ئه‌مڕۆ به‌رده‌وامه و ڕۆژ دوای ڕۆژ له زیاد بوندایه به تایبه‌تی ئه‌و ئافرتانه‌ی كه پیاوه‌كانیان تاوه‌كو ئێستا بێسه‌رو شوێنن و روبه‌ڕوی كۆمه‌ڵێك گیروگرفتی خێزانی بونه‌ته‌وه‌و چاره‌نووسیان نادیاره، هه‌روه‌ها ئه‌و ئافره‌تانه‌ی له كاتی ئه‌نفال به‌ر شاڵاوه‌كه كه‌وتون و گیران و له‌به‌رامبه‌ریاندا ئه‌وپه‌ڕی بێویژدانی و ته‌نانه‌ت سوكایه‌تیشیان ده‌رهه‌ق ئه‌نجامدرا، دیاره ئامانجی سه‌ره‌كی رژێمی عێراق له ئه‌نجامدانی ئه‌م كرداره به‌د ئه‌خلاقیه ته‌نها بۆ ئه‌وه‌بوه كه بنه‌ماكانی كۆمه‌ڵگه‌ی كورده‌واری و كۆڵه‌گه‌ی خێزانی كورد بروخێنن و دواتریش له‌ناوی ببه‌ن.


"ترس" و "هیوا" لای ڕژیمی کۆماری ئیسلامی ئێران\n"ترس" چییە؟ "هیوا" چییە؟ ئایا ترس و هیوا، چەمک و گوتەزایەکی تاکەکەسین؟ چۆن بەرهەم دێن؟ ئایا کەم و زیاد دەبن؟ ئایا ترس و هیوا تەنیا پەیوەندییان بە تاکەوە هەیە؟ ڕەهەندی کۆمەڵایەتی و کۆمەڵناسی بەخۆوە دەگرن؟ ترس و هیوا لە کۆمەڵگای ئێران لە چ ئاستێک دایە و کۆماری ئیسلامی چۆن لەگەڵ ئەو چەمکە وەک چەک دژی خەڵکەکەی و لە بەرژەوەندی خۆی کەڵک وەردەگرێت؟\nلە دێر زەمانەوە "هیوا" و "ترس" لەگەڵ مرۆڤدا ژیاون و هەڵدانەوەی لاپەڕەکانی مێژوویی مرۆڤایەتی و بە تایبەتی دەقە ئایینی و ئەدەبییەکانی مرۆڤ پڕن لەم دوو وشە و دەستەواژەکانی پێوەندی دار بەم دووانەوە.\n"ترس" و "هیوا" هەوێنی مانەوە، بەردەوامی مرۆڤ بوون بۆ ژیان. بە پێی لێکۆڵینەوە و گریمانە زانیستییەکانی مرۆڤ، "ترس" و پێویستی بە دابین کردنی ئەمنییەت بۆ مرۆڤ بەر لە میلیۆنان ساڵ، مرۆڤی کردۆتە بوونەوەرێکی کۆمەڵایەتی و لە هەمانکاتیشدا "هیوا" بۆ داهاتوو و دابین کردنی ژیانێکی باشتر لە ئێستا، مرۆڤ و مرۆڤایەتی گەیاندۆتە ئەم سەردەمە.\nبەڕواڵەت ڕەنگە "ترس" و "هیوا" دوو پرسی تەواو تاکەکەسی بن. دیارە ئەم چەمک و گوتەزایانە لە زانستی دەروونزانی لە زۆر کۆنەوە لێی دەکۆڵدرێتەوە. بە پێی زانستی دەروونزانی "ترس" و "هیوا" سەرچاوەکەی لە مرۆڤەوەیە و نەک بەند بێت بە هێزێکی ئاسمانییە، واتە دوو کاردانەوەی مرۆڤن بەرامبەر بە واقعییەتی ژیانیانەوە. جیا لەوە ئەمڕۆکە بە دوای گەشە سەندنی زانستی کۆمەڵناسی، "ترس" و "هیوا" لە بازنەی تەسکی کاردانەوە و دژکردنەوەی تاکەوە ئەو لاتر دەچێت و ئەم دوو چەمکە پێوەندی ڕاستەوخۆی بە کۆمەڵگا و دۆخی ژیان و گوزەرانی خەڵکی کۆمەڵگاکەوە هەیە.\nڕژیمی کۆماری ئیسلامی پاش هاتنە سەرکارییەوە، هەموو پیلانەکانی لە پێناو بۆ دەروونی کردنەوەی "ترس"، "هیوا" بڕاو کردنی خەڵک بووە. لە بەڕێ دابردنی ئاراستەی شۆڕشی گەلانی ئێران بۆ گەڕاندنەوەی ئێران بۆ یاساکانی ١٤٠٠ ساڵ لەمەوبەر، لە هەڵگیرسانی شەڕی ئێران و عێراق و بە کوشتن دانی نزیک بە یەک میلیۆن کەس و ئاوارە کردنی چەند میلیۆن مرۆڤ لە زێد و خاک و نیشتمانی خۆیان و بە فیڕۆدانی سەروەت و سامانی ئەو خەڵکە، لە پرۆژە زیانبارەکانی هاشمی ڕەفسەنجانی کە بە ناوی سازەندگییەوە دەرخواردی خەڵک دەدران، لە ئیسڵاحتەڵەبی درۆینەی خاتەمی، لە پۆپۆلیستی بازی ئەحمەدی نژاد و فریوکارییەکانی ڕووحانی و بەڵێنە درۆینەکانی هەموو بۆ بەبارمتەگرتنی خەڵک ئێران و بە تاڵان بردنی سەروەت و ژیانیان بووە.\nڕۆژێک لە ڕۆژان چل ساڵ لەمەو بەر خەڵک و گەلانی ئێران بۆ دەستەبەر کردنی ژیانێکی باشتر هەم لە بواری ئابووری و هەم لە بواری ئازادییەکانیانەوە ڕاپەڕین و ڕژیمی پاشایەتییان ڕووخاند. ئەو لێکدانەوەیەش ناڕاستە ئەگەر پێمان وابێ دۆخی ژیانی هەموو خەڵک لە باری ئابوورییەوە لە ئاستێکی بەرزدا بوو و خەڵک لەو بوارەوە بێ کێشە بوون. ئەگەر وا بوو، پرسیار لێرەدا ئەوەیە ئەی چۆن بوو کە بە میلیۆنان خەڵک وەدوو دروشمە زریقە و بریقەدارەکانی خومەینی کەوتن؟! کە دەیگوت؛ ''آب را مجانی می کنیم، اتوبوس را مجانی می کنیم ... دلخوش بە این مقدار نباشید ما معنوایات شما را بالا می بریم ...''\nلە زانستی دەروونزانیدا دەستەواژەیەک هەیە کە پێی دەڵێن؛ بەختەوەری جا چ لە بواری تاکدا بێت یا خود کۆمەڵایەتی! بەختەوەری واتە دابەشکردنی ئەو شتانەی هەتە بە سەر خواست و ئارەزووەکانت. واتە دەستەبەرکردنی هەستی بەختەوەری و یان بەخشینی هەستی بەختەوەری پێوەندی ڕاستەوخۆی هەیە بە ڕیژە و بارستای دەستەبەر بوونی خواستەکان بە بەراود بەو دەسکەوتانەی هەتە.\nئەوەی لە ئێستا دا دەبینرێت کۆماری ئیسلامی لە پاش هاتنە سەرکارییەوە چوونکا نەیتوانیوە داشتەکانی خەڵک بەرز بکاتەوە، بەردەوام هەوڵی داوە بۆ دروستکردنی هەستی بەختەوەری لە خواست و ئارەزووەکانی خەڵک کەم کاتەوە.\nبە پێچەوانەی دەوڵەتی ئێستا ڕووحانی و دروشمەکانی کە بریتییە لە "هیوا"، گەورەترین پەیامی بۆ کۆمەڵگای ئێران بریتی بووە لە "ترس". ترس لەوەی کە ئێران دەبێتە سووریە. ئێران دەبێتە عێراق و لوبنان و یەمەن. ئەم ترساندنەی خەڵک بەوەی ئەگەر ناڕەزایەتییەک دەرببڕن و ڕژیمی کۆماری ئیسلامی بڕوخێنن، ئێران دەبێت بە سوریەیەکی دیکە. لە لایەکی دیکەشەوە بۆ ئەوەی هەستی بەختەوەری درۆینە بە خەڵک بدەن، بارستایی و ئاستی خواستەکانیان بچووک و بچووکتر دەکەنەوە کە ڕازی بن بەوە، دڵخۆش بن بەوەی کە وەک سوریەتان لێ نەهاتووە.\nئەگەر ئەمڕۆ زیاتر لە ٦٠ بۆ ٧٠ دەرسەدی خەڵکی ئێران لە دابین کردنی ژیانێکی مامناوەند بۆ خۆیان و بنەماڵەکانیان دەستەوەستانن، ئەگەر ڕۆژانە ڕۆڵەکانیان بە پەتی سێدارەوە هەڵدەواسرێن و ئیعدام دەکرێن، ئەگەر ڕۆژانە ڕێژەی گیرۆدەبووان بە ماددە هۆشبەرەکان زیاتر دەبێت و تەمەنی ئیعتیاد و لەش فرۆشی کەمتر دەبێتەوە، ئەگەر ڕۆژانە خەڵک و داواکارییە بەرحەقەکانیان سەرکوت و دەمکوت دەکرێن، ئەگەر ڕۆژانە بە هەزاران هەزار میلیاردی سەروەت و سامانی ئەو خەڵکە لە لایەن بەرپرسەکانی کۆماری ئیسلامییەوە بە تاڵان دەچێت، جا چ بچێتە گیرفان یان حیسابە بانکییەکانیانەوە یان بکرێن بە خەرجی شەڕ و ئاژاوەگێڕییەکانی کۆماری ئیسلامی و ئەقمار و دەست و پێوەندەکانی لە ناوچە و هەموو جیهان، ئەگەر هەژار و نەداری بێ داد دەکات، قەیناکە، دڵخۆش بن بەوەی وەک سوریە و عێراق و لوبنان و یەمەنتان لێ نەهاتووە.\nکۆماری ئیسلامی زیاتر لە هەر شتێک لە "هیوا" و "هیوادار" بوونی خەڵک بۆ دابین کردنی داهاتوویەکی باشتر و گەشتر دەترسێت و زیاتر لە هەر شتێکی دیکە، دڵخۆشە بە "ترس" و "ترسنۆکی" خەڵک. بەڵام ڕۆژێک دێت کە خەڵکی ئێران، بوێرانە جلی ترسی ڕۆحیان دەدڕینن و بەرگی هیوای پی دەبەخشن بۆ دەستەبەر کردنی داهاتوویەکی گەش بۆ خۆیان و جیلەکانی داهاتوو و بێ گۆمان ئەم ڕێگایەش بە بازدان بە سەر تەرمی کۆماری ئیسلامییەوە تێدپەڕێ.


بەڕێوەبەرایەتی گشتی نەهێشتنی ماددە هۆشبەرەکان بەبۆنەی رۆژی جیهانی بەرەنگاربوونەوەی ماددە هۆشبەرەکان ئاماری 6 مانگی ئەمساڵی کار و چالاکییەکانی بڵاوکردەوە، بەپێی راپۆرتەکە هێزەکانیان توانیویانە 651 کەس بەتۆمەتی بەکارهێنان و بارزگانیکردن بە ماددە هۆشبەرەکان دەستگیربکەن، هەروەها دەست بە سەر 92 کیلۆی جۆراوجۆری ماددەی هۆشبەردابگرن.\nلە راگەیێندراوەکەی بەڕێوەبەرایەتی گشتی نەهێشتنی ماددەهۆشبەرەکاندا هاتووە، هێزەکانیان توانیویانە 651 کەس بەتۆمەتی بەکارهێنان و بارزگانیکردن بە ماددەهۆشبەرەکان دەستگیربکەن، لەنێو ئەو ژمارەیەشدا، 235 تۆمەتبار تاوانەکانیان بەسەردا ساخبووەتەوە و سزادراون، هەروەها 416 تۆمەتباری دیکەش پەڕاویان لەژێر لێکۆڵینەوەدایە و چاوەڕوانن لە دادگا کێشەکەیان یەکلایی ببێتەوە.\nسەبارەت بە جۆر و قەبارەی ئەو ماددە هۆشبەرانەی دەستیان بە سەردا گیراوە، بەڕێوەبەرایەتی گشتی نەهێشتنی ماددە هۆشبەرەکان رایگەیاندووە، هێزەکانیان دەستیان بە سەر 92 کیلۆ ماددەی جۆراوجۆری هۆشبەردا گرتووە، لەو ماددانەش 87 كیلۆ و 51 گرام له جۆری هێرۆیین بووه.\n20.827 دووکیلۆ و هەشت سەد و 27 گرام کریستاڵ.\n1.500 یەك کیلۆ و نیو تلیاك.\n732 حەوت سەد و سی و دوو گرام حەشیش.\n7.579 حەوت هەزار و پێنج سەد و حەفتا و نۆ شیت حەبی هۆشبەر دەستیان بە سەردا گیراوە.\nجگە لە ماددەی هۆشبەر بەڕێوەبەرایەتی گشتی نەهێشتنی ماددە هۆشبەرەکان ئامارێکی لەبارەی دەستبەسەرداگرتنی دراوی ساختە بڵاوکردووەتەوە، کە بڕەکەی 200 هەزار دیناری عێراقی، چوار هەزار و شەش سەد دۆلاری ئەمریکییە.


Diplomatic Magazine | سه‌فـقـه‌ی مەنـبــج چـییە ؟\nچارەنووسی کوردەکانی سوریا دوای ڕێکەوتننامە نهێنیەکەی نێوان ئه‌مریكا و توركیا\nڕێكه‌وتنه‌كه‌ی نێوان توركیا و ئه‌مریكا له‌باره‌ی بڵاوكردنه‌وه‌ی هێزی سه‌ربازی توركی له منبج كۆتایی به ئاڵۆزیه ماوه درێژه‌كه‌ی نێوان ئه‌مریكا و توركیا هێناوه به‌تایبه‌ت له مه‌سه‌له‌ی ناكۆییان له‌سه‌ر هاوكاریه‌كانى ئه‌مریكا بۆ هێزه‌كانى سوریاى دیموكرات و پاراستنى گه‌ل له ڕۆژاوای كوردستان، چونكه ئه‌نقه‌ره له‌م ڕێکەوتنه چه‌ندین شتی ده‌ست كه‌وت کە گرنگترینیان پاڵپشتى ڕایگشتى توركیا بوو بۆ "ره‌جه‌ب ته‌یب ئه‌ردۆگان" له‌سه‌روبه‌ندی هه‌ڵبژاردانه‌كانى 24ی 6 دا، ئه‌مه جگه‌له بڵاوكردنه‌وه‌ی سه‌ربازه‌كانى له سنوری نزیك له باشوری كوردستان بۆ به‌ره‌نگابونه‌وه‌ی پارتى كرێكارانى كوردستان.\nبه‌نده‌كانى "ڕیكه‌وتنى ژێربه‌ژێری منبج":\nڕێكه‌وتنى "سه‌دواكردن به منبج" دوای جوڵه سیاسیه‌كانى ئه‌م دوایه‌ی هه‌ریه‌ك له وه‌زیرانى ده‌ره‌وه‌ی توركیا و ولایه‌ته یه‌كگرتووه‌كانى ئه‌مریكا هات له دیدار و كۆبوونه‌وه‌كانى ئه‌م دوایه‌ی نێوانیان له چواری یۆنیۆی ئه‌مساڵدا كه زۆر به وردی كه‌وتونه‌ته گفتوگۆ بۆ چاره‌سه‌ر كردنی كێشه‌كانى نێوان ئه‌و دوو وڵاته و ڕێكه‌وتن له‌سه‌ر كۆمه‌ڵێك پرس، به‌شێوه‌یه‌ك لیژنه‌ی هه‌واڵگری ئه‌مریكا و توركیا ڕایانگه‌یاندوه كه هه‌ردوولا گه‌شتونه‌ته ڕێكه‌وتنی ڕوون و ئاشكرا سه‌باره‌ت به ئاینده‌ی ناوچه‌ی منبج وئاشكراكردنی ڕِاگه‌یاندنی فه‌رمی ڕێكه‌وتنه‌كه‌یان بۆ كۆبونه‌وه‌ی وه‌زیرانى ده‌ره‌وه‌ی هه‌ردوو وڵات به‌جێهێشت.\nله‌هه‌مان كاتدا هێزه‌كانى سوریاى دیموكرات كه‌وته خۆئاماده‌كردنی سیاسی و مه‌یدانى بۆ ڕوبه‌ڕوبوونه‌وه‌ی جێبه‌جێكردنی ڕێكه‌وتنى نێوان ئه‌مریكا و توركیا، پێده‌چیت هێزه‌كانى سوریاى دیموكرات پێشتر ئاگاداری ڕێكه‌وتنى له‌و شێوه‌یه‌ی نێوان هه‌ردوو وڵات بووبن، چونكه دوای كه‌متر له بیست و چوار كاتژمێر له ڕاگه‌یاندنى فه‌رمی ڕێكه‌وتنى نهێنى ئه‌مریكا و توركیا له‌سه‌ر منبج، هێزه‌كانى سوریاى دیموكرات كشاندنه‌وه‌ی ڕاوێژكاره سه‌ربازییه‌كانى له منبج ڕاگه‌یاند.\nبرێت ماكگۆرگی نێرده‌ی سه‌رۆكی ئه‌مریكا بۆ كاروباری هاوپه‌یمانى دژی داعش سه‌ردانى شاری منبجی كرد بۆ پێشكه‌شكردنی هه‌ندێك دڵنیایی به لایه‌نى كوردی به‌مه‌به‌ستى پاراستنى ڕێكه‌وتنى ستراتیژیه‌كه‌ی نێوان هه‌ریه‌ك له وڵاته‌كه‌ی و هێزه‌كانى سوریاى دیموكرات.\nهێزەکانی سوریای دیموکرات ـ سوریا\nسه‌ره‌ڕاى ئاشكرانه‌كردنی به‌نده‌كانى ڕێكه‌وتنه ژێر به ژێره‌كه‌ی نێوان هه‌ریه‌ك له توركیا و ئه‌مریكا به‌ڵام هه‌ندێك له میدیا كوردییه‌كان زانیاری تایبه‌تیان له‌سه‌ر ڕێكه‌وتنى ئه‌و دوو وڵاته بڵاوكرده‌وه كه بریتین له فشار خستنه سه‌ر هێزه‌كانى سوریاى دیموكرات له رووی عه‌سكه‌ری و سیاسیه‌وه له شاری منبج و ته‌واوی ئه‌و كانتۆنانه‌ی ده‌سه‌ڵاتى هه‌یه به‌سه‌ریاندا له ڕۆژاواى ڕوباری فورات تاوەکو پاشه‌كشه بكه‌ن.\nته‌نانه‌ت پاشه‌كشه‌كه ته‌واوی داموده‌زگا خزمه‌تگوزاریی و مه‌ده‌نیه‌كانیش بگرێته‌وه و كه له‌ماوه‌ی پێشوودا ئه‌م هێزانه له‌و ناوچانه‌دا دروستیان كردووه بۆ ئه‌وه‌ی به یه‌كجاریی هه‌ژموونی هێزه‌كانى سوریاى دیموكرات له‌سه‌ر منبج و كانتۆنه‌كانى ئه‌و ناوچانه نه‌مێنێت.\nله‌به‌رانبه‌ردا توركیا به هه‌مانهه‌نگی له‌گه‌ڵ ئه‌مریكا سه‌رپه‌رشتى داموده‌زگا خزمه‌تگوزاریی و مه‌ده‌نیی و سیاسیی و ئه‌منیه‌كانى به ڕاست و دروستى ئه‌و ناوچانه بكات و خزمه‌تگوزاریی پێویست پێشكه‌ش به دانیشتوانه‌كه‌ی بكات، به‌شێوه‌یه‌ك كه هه‌ڵسوكه‌وتى هێزه‌كانى توركیا دوژمنكارانه نه‌بێت به‌رانبه‌ر خه‌ڵك و هێزه‌كانى ناوچه‌كه، وه‌ك ئه‌وه‌ی سوپای تورکیا له عه‌فرین ئه‌نجامیدا، له‌گه‌ڵ هاوپه‌یمانه‌كانى ئه‌مریكادا جه‌خت كراوه‌ته‌وه كه پرۆسه‌كه وا ئه‌نجام نه‌درێت كه شێوه‌ی "داگیر كردن" وه‌ربگرێت"\nهه‌روه‌ها توركیا هه‌وڵه‌كانى كه‌م بكاته‌وه بۆ ده‌ست گرتن به‌سه‌ر ته‌واوی باكوری سوریادا به‌تایبه‌ت له ناوچه‌ی رۆژهه‌ڵاتی ڕوباری فورات كه ته‌نها ناوچه‌یه به‌ده‌ست هێزه‌كانى سوریاى دیموكراته‌وه ماوه‌ته‌وه، ئه‌م كار بۆ لایه‌نى ئه‌مریكا به‌جێبهێڵرێت بۆ ئه‌وه‌ی فشار بخاته سه‌ر ده‌سه‌ڵاتداره كورده‌كان بۆ ئه‌وه‌ی به‌ڕێوەبردنی ئه‌م ناوچانه به به‌شداری هه‌موو لایه‌نه سیاسییه‌كان بێت به‌تایبه‌ت له لایه‌ك له نێوان هه‌موو لایه‌نه كورده ناكۆكه‌كان، عه‌ره‌ب و توركمانه‌كانیش له لایه‌كی دیكه‌وه.\nده‌سكه‌وت و زیانه‌كان:\nئه‌توانین بڵێین كاتى به‌ستى ڕێكه‌وتنه نهێنییه‌كه‌ی نێوان ئه‌مریكا و توركیا له ڕووی كاته‌وه ده‌سكه‌وتى باشی بۆ هه‌ریه‌ك له ئه‌مریكا و توركیای تێدایه به‌تایبه‌ت له‌به‌رژوه‌ندی پارتى داد و گه‌شه‌پێدان و سه‌رۆكه‌كه‌ی ره‌جه‌ب ته‌یب ئه‌ردۆگان، به‌ڵام ئه‌م رێكه‌وتنه زیانه‌كه‌ی بۆ لایه‌نه كوردییه‌كان بوو، لێره‌دا به‌چه‌ند خاڵێك ئاماژه به كاردانه‌وه‌كانى رێكه‌وتنه نهێنیه‌كه‌ی نێوان ئه‌مریكا و توركیا ده‌ده‌ین:\nیەکەم/ دووباره بڵاوبونه‌وه‌ی هه‌رێمایه‌تى:\nستراتیژیه‌تى سیاسه‌تى ده‌ره‌وه‌ی توركیا له هه‌وڵ ده‌بێت بۆ هه‌ل وه‌رگرتن له‌م سه‌وداكردنه‌ی منبج بۆ دریژكردنه‌وه‌ی هه‌ژموونی خۆی له ده‌وربه‌ری جوگرافیه نیگه‌رانه‌كه‌ی، به‌تایبه‌ت له‌و ناوچانه‌ی هێزه‌كانى پارتى كرێكارانى كوردستان له باشوری كوردستان ده‌سه‌ڵاتی هه‌یه به‌سه‌ریدا.\nلایه‌نى توركی به ده‌رفه‌ت وه‌رگرتن له‌م رێكه‌وتنه و به‌م ڕێكه‌وتنه ژێر به‌ژێره نزیكی نێوان ئه‌مریكا و لایه‌نه كوردیه‌كانى نزیك له پارتى كرێكارانى كوردستان بوونى نامێنێت، له‌لایه‌كی تره‌وه ئه‌نقه‌ره ده‌توانێت هه‌ژمونه‌كه‌ی به درێژایی سنوری عێراق و سوریا فراوانتر بكات بێ ئه‌وه‌ی بترسێت له هێڵه سوره‌كانى ئه‌مریكا، له‌م باریه‌وه ئه‌ردۆگان ئه‌ڵێت"دوای ئه‌م ڕێكه‌وتنه له پاش منبج كاتى شنگال و قه‌ندیلیش دێت"\nدوای زاڵبوونى ئه‌نقه‌ره به‌سه‌ر عه‌فرین و منبج ئه‌ردوگان پێی وایه ئیستا كات له‌باره بۆ وه‌شاندنی گورزێكی قورس له پارتى كرێكارانى كوردستان له‌هه‌موو ناوچه‌كانى جێ هه‌ژمونی خۆیدا.\nدوای زاڵبوونى ئه‌نقه‌ره به‌سه‌ر عه‌فرین و منبج، ئه‌ردۆغان پێیوایه ئیستا كات له‌باره بۆ وه‌شاندنی گورزێكی قورس له پارتى كرێكارانى كوردستان له هه‌موو ناوچه‌كانى جێ هه‌ژمونی خۆیدا.\nدووەم/ نزیك بوونه‌وه له ئه‌مریكا:\n"ڕێكه‌وتنى منبج " به ده‌رفه‌تێكی گونجاو داده‌نرێت بۆ توركیا بۆنزیك بوونه‌وه له ئه‌مریكا و دوباره دارشتنه‌وه‌ی په‌یوه‌ندیه‌ستراتیژیه‌كانى نێوانیان، هه‌روه‌ك چۆن رێكه‌وتنى جه‌رابلوس ساڵى 2016 له سوریا ده‌رفه‌تى دایه توركیا بۆ دووباره ئاسایی كردنه‌وه و داڕشتنه‌وه‌ی په‌یوه‌ندیه‌كانى له‌گه‌ڵ روسیادا، ئه‌مه‌ش له رێگه‌ی به‌كارهێنانى قبوڵكردنی دوو لایه‌ن له نێوان روسیا و توركیا بو ده‌ست گرتن به‌سه‌ر هه‌ندێ ناوچه‌ی سوریا، به‌شێوه‌یه‌ك توركیا جه‌رابلوسی داگیر كرد و له‌به‌رانبه‌ردا ئاسانكاری كرد بۆ زاڵبوونى روسیا و ڕژێمی ئه‌سه‌د به‌سه‌ر ڕۆژهه‌ڵاتى شاری حه‌له‌ب، جارێكی تریش ئاسان كاری بۆ داگیركردنی عه‌فرین كرا له لایه‌ن توركیاوه، له‌به‌رانبه‌ردا توركیا ئاسانكاریی كرد بۆ هێزه‌كانى ڕژێمی ئه‌سه‌د بۆ ده‌ست گرتن به‌سه‌ر غۆته‌دا.\nتانکێکی ئەمریکی لە شارۆچکەی رومێلان ـ ریفی حەسەکە ـ خۆرئاوای کوردستان\nسێێەم/ لاواز كردنى هه‌ڵویستى كورد:\nبارودۆخه‌كه بۆ كورده‌كان جیاوازه به‌شێوه‌یه‌ك ڕێكه‌وتنى نهێنى منبج كاردانه‌وه‌ی خراپی له‌سه‌ر هه‌ژمونی ئێستاى كورد و ئاینده‌ی هێزه‌كانى سوریاى دیموكرات وئاینده‌ی ڕۆل و كاریگه‌ریان هه‌یه، كورده‌كان له ئێستا هه‌ست به‌لاوازی سیاسی ده‌كه‌ن دوای ئه‌وه‌ی له ماوه‌ی رابردوو له‌كاتى پرۆسه‌ی عه‌فریندا متمانه‌یان به‌روسیا و رژێمی ئه‌سه‌د نه‌ما، چونكه پێیان وابوو كه هاوكاری توركیا بوون.\nله ئێستاشدا رێكه‌وتنى نهێنى منبج دیسانه‌وه ده‌بێته‌وه هۆی نه‌مانى متمانه‌یان به ستراتیژیه‌تى ئه‌مریكییه‌كان، چونكه پێشتر هیوای زۆریان به‌ئه‌مریكا هه‌بوو بۆ پارستنیان له دژومنه‌كانیان.\nله ئێستادا حزبی یه‌كێتى دیموكران و هێزكانى سوریاى دیموكراتى باڵاده‌ست له‌و ناوچانه هه‌ست به‌وه ده‌كه‌ن كه كاره ستراتیژیه‌كه‌یان ته‌واو بووه كه بریتیى بووه له كۆتایی هێنان به "داعش" ئه‌وان له‌وه تێگه‌یشتون ئه‌وان ته‌نها وه‌ك ئامێرێك بوون به‌ده‌ست وڵاته زلهێزه‌كانه‌وه بۆ زاڵبون به‌سه‌ر داعشدا، ئه‌م وڵاتانه گرنگی به تێڕوانینى ستراتیژی بۆ ئاینده‌ی كورده‌كان ناده‌ن له ناو گه‌لانى سوریادا.\nچوارەم/ فشاره‌كانى رژێمی ئه‌سه‌د:\nرژێمی سوریا له ئێستادا لە هه‌وڵى كه‌ڵك وه‌رگرتنه له لاوازی كورد و ئه‌مه دوای ئه‌وه دێت رژێمی ئه‌سه‌د دوو گۆڕانكاری ستراتیژی كردوه ئه‌وانیش دووباره زاڵبوون به‌سه‌ر ناوچه‌ی غۆته‌ی ستراتیژی هه‌وروه‌ها به‌ته‌واوی هه‌ژمونى سه‌ربازی و سیاسی له دیمه‌شقی پایته‌ختدا یه‌كلایی بۆته‌وه.\nله لایه‌كی تره‌وه ره‌نگه رێكه‌وتنێكی نهێنى نێوده‌وڵه‌تى تایبه‌ت به باشوری سوریا هه‌بێت بۆ ئه‌وه‌ی رژێمی ئه‌سه‌د به‌ته‌واوی ده‌ست بگرێت به‌سه‌ر ئه‌م ناوچه ستراتیژیه هه‌ستیاره‌دا، بۆیه سوریا فشاری ته‌واو له‌سه‌ر كورده‌كان دروست ده‌كات رازی بوونیان به پابه‌ند كردن به ڕێكه‌وتنێك له به‌رانبه‌ر پاراستنى له توركیا و رێكه‌وتنه نهێنیه‌كه‌ی نێوان توركیا و ئه‌مریكا.\nله كۆتایدا یه‌كێتى دیموكرات (پەیەدە) و هێزه‌كانى سوریاى دیموكرات ناچارن وەڵامی ڕوونی بنكه جه‌ماوریه‌یه‌كانى كورد بده‌نه‌وه، له‌به‌رئه‌وه‌ی ئه‌و بنكه جه‌ماوه‌ریه سه‌رباری هه‌موو ناڕه‌حه‌تی و گه‌مارۆكانی سه‌ریان به هه‌ژمونی سیاسی و سه‌ربازی حزبه كوردیه‌كان له ناوچه‌كانیان ڕازی بوون، ئه‌م هێزه‌یان كرده ژماره یه‌ك له‌و ناچانه‌ی زۆرینه‌ی كورد نشین بوون.\nكومه‌ڵگه‌ی كوردی ناچار بوون ملكه‌چ بن بۆ ئه‌م هێزان به‌هۆی توانای ئه‌م ڕه‌وته سیاسیانه له دابین كردنی ئاسایش و ئارامی و ئاشتى كۆمه‌ڵایه‌تى له ناوچه‌كانى ده‌سه‌ڵاتیاندا، هه‌ر بۆیه یه‌ك له‌دوای یه‌ك له‌ده‌ستدانى ناوچه‌كانى ژێر ده‌سه‌ڵاتى هێزه‌كانى سوریاى دیموكرات ده‌بێته هۆی نه‌مانى متمانه‌ی خه‌ڵك به‌م هێزه و هێزه کوردییەکانی تر .


📅 18-06-1978 رێکەوت و رووداو (کڕۆنۆلۆژیا)\n... [ زۆرتر... 👁] ✖ ✖ ✖ 0 14 ✖ 56% ✍ هـ.ب. 18-1-2017 20:34:29\n📅 26-02-1978 رێکەوت و رووداو (کڕۆنۆلۆژیا)\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 18-1-2017 20:49:08


لەتيف فاتيح: ئەگەر هەیە خۆپیشاندانەکانی عێراق سەر بۆ کودەتا بکێشێت – کوردی – RojNews.News\nلەتيف فاتيح: ئەگەر هەیە خۆپیشاندانەکانی عێراق سەر بۆ کودەتا بکێشێت\n28/02/2020 - 11:24:56 pm\nچوؤرشەممە, 18 يول 2018 – 11:44 ڕۆژنیوز – سلێمانى\nماوەى ١٠ ڕۆژە، لەدژی خراپیی خزمەتگوزارییەکانی ئاو و کارەبا و نەبوونی هەلی کار، دانیشتووانی چەند پارێزگایەکی باشور و ناوەڕاستی عێراق دەستیان بە خۆپیشاندان ناڕەزایەتیی کردووە و ئاڵۆزى لە چەندین شار و شارۆچکە لەنێوان خۆپیشاندەران و هێزە ئەمنییەکاندا ڕوویداوە، حکومەتیش جگە لە چەند بەڵێنێکی چاکسازىی، لە هەوڵى ئەوەدایە بە هێز خۆپیشاندانەکان سەرکوت بکات.\nلەتیف فاتیح فەرەج، نووسەر و چاودێرى سیاسىیی، تێڕوانینى خۆی بۆ هۆکار و دەرئەنجامەکانى خۆپیشاندانەکان بۆ ڕۆژنیوز دەردەبڕێت و لە لێدوانێکدا وتی:”هۆکاری خۆپیشاندانی خەڵکی عێراق تەنیا پەیوەندی بە نەبوونی خزمەتگوزارییەوە نییە، بەڵکو پەیوەندی بە قۆرخکارى کۆمپانیاکانەوە، هەیە بەتایبەتی لە پرسی نەوت و غازدا، هەروەها پەیوەندی بە سیاسەتی بەڕێوەبردنی وڵاتەوە هەیە، پەیوەندی بەدەستوەردانی دەرەکییەوە هەیە، خەڵک بێجگە لە خزمەتگوزارىی، یەکسانىی و دادپەروەرىی و کەرامەتیشى دەوێت”.\nئەو چاودێرە سیاسییە پێىوایە، کە خۆپیشاندانەکان دەستى دەرەکیشى تێدایە و دەڵێت: ئەمریکا دەیەوێت لە ڕێگەى خۆپیشاندانەکانەوە، دەستى ئێران لە عێراق دووربخاتەوە و کۆمپانیا ڕووسیەکان لە بەسرە دەربکات، هەروەها ئێرانیش دەیەوێت، کە لەو ڕێگەیەوە دەستێوەردانى زیاتر لە عێراقدا بکات، بۆیە ناکرێت خۆپیشاندانەکان هەر پەیوەندى بە نەبوونى خزمەتگوزارییەوە هەیە.\nئەو چاودێرە سیاسییە بەدووریشی نازانێت، کە ئەگەر خۆپیشاندانەکان تەشەنەبکات و موقتەدا سەدر و چەند لایەنێکى سیاسیى دیکە بچنە پەناى خۆپیشاندەران، ئەوا ڕەنگە خۆپیشاندانەکان سەر بۆ کودەتاى سەربازىی بکێشێت و پارتێکى سیاسىی بێت لە بەغدا حکوم بکات و پارتەکانى دیکە هەڵوەشێنێتەوە.\nلەتیف فاتیح فەرەج، بەڵگە بۆ بۆچوونەکەى دەهێنێتەوە و دەڵێت:”ئەم سەردەمە سەردەمى شەقاوەى سیاسییە، ڕەنگە شەقاوەیەکى سیاسى بێت و لە عێراق حوکم بکات، هەروەک چۆن ئەردۆغان لە تورکیا لەدواى ئەو هەموو شکستەى کە هێناى، وەک شەقاوەیەکى سیاسى خۆى کردەوە بە سەرۆک کۆمار”.\nناوبراو تیشکى خستەسەر کاریگەرى خۆپیشاندانەکانى خوارى عێراق لەسەر کەرکوک و هەرێمى کوردستان و وتى:”ئێستا لە کەرکوکدا جۆرێک لە دڵەڕاوکێی حکومی هەیە، عەسکەر هاتووەتە ناوشارەکەوە وە بازگە زیادکراوە، لە هەرێمى کوردستانیش نائومێدییەکى گەورە هەیە، چەندین جار خۆپیشاندانى گەورە ئەنجامدراوە، بۆیە ئەگەر هەیە خۆپیشاندانەکانیش تەشەنە بکات بۆ هەرێمى کوردستان”.\nتەرمی ئیقبال مورادی بەرەو پێنجوێن بەڕێکرا\nگەنجانی شەنگال بە ئاهەنگگێڕان پشتگیریی قەڵغانی زیندوویان کرد


لەدایكبوونی سەدان منداڵی گیرۆدە بە نەخۆشیی ئیدز لە ئێران – زاگرۆس پۆست\nماڵەوە / ئێران / لەدایكبوونی سەدان منداڵی گیرۆدە بە نەخۆشیی ئیدز لە ئێران\nیه‌ك شه‌ممه 4 كانونی دووه‌م 2015\tئێران, کۆمەڵایەتی, هەواڵ 95 جار خوێنراوه‌ته‌وه\nدكتۆر “عەباس سداقەت” سەرۆكی ئیدارەی چاودێریی و خەبات لە دژی نەخۆشی ئیدز بە رۆژنامەی “هەمشەهری” راگەیاندووە، كە 5/1% لەو 28 هەزار و 600 كەسەی كە لە ئێران گیرۆدەی نەخۆشیی ئیدز بوون، ئەو منداڵانەن كە لە كاتی لەدایكووندا تووشیاری ئەو نەخۆشیە هاتوون و بە واتایەكی دیكە، 430 منداڵی گیرۆدە بە نەخۆشی و ڤیروسی ئیدز لە ئێران لەدایك بوون.\nناوبراو لە درێژەدا باس لەوە دەكات، كە ئەگەر لەمبارەوە ئاگاداركردنەوەی پێویست بلاو نەكرێتەوە، ئەو ژنانەی كە تووشی نەخۆشی ئیدز هاتوون، سەبارەت بە بە نەخۆشیەكەیان بێ ئاگادەبن و ئەوەش دەبێتە هۆی خەسارێكی گەورە و قەرەبوو نەكراوی وەكوو: لە دایك بوونی منداڵانی گیرۆدە بە ئیدز.\nسداقەت دەشڵێ: لە هەر 2 دایكی گیرۆدە بە نەخۆشیی ئیدز، منداڵێكی ئیدزی لەدایك دەبێت.\nعەباس سادقی لە درێژەدا ئاماژەوە بەوە دەكات، كە بەرنامەی پێشگیریی لە گواستنەوەی نەخۆشیی ئیدز لە دایكانی دووگیانەوە بۆ منداڵان، لە نێوەڕاستی ساڵی رابردوو لە 16 ناوچەی ئێران دەستی پێ كردووە و پاراستنی دایكانی دووگیانی گیرۆدە بە نەخۆشیی ئیدز و ئەنجامدانی منداڵبوون لە رێگای سزاریەنەوە و هەروەها دانی شیری ناسروشتی و چارەسەریی پێشگیری بۆ منداڵان، بەشێك لە بەرنامەكانی ئێمەیە. بە جێبەجێ كردنی ئەو پاراستنە تایبەتانە، مەترسیی گیرۆدەبوونی منداڵان لە دایكانی تووشیار بۆ ژێر 2% كەم دەبێتەوە، بەڵام بە مەرجێ، كە دایكانی تووشیار لە پرۆسەی دووگیان بووندا سەردانمان بكەن و بكەونە ژێر چاودێریی تایبەتەوە و وتەی تایبەتی ئێمە بۆ ئەو هاوسەرانەی كە تووشی نەخۆشیی ئیدز هاتوون ئەوەیە، كە دەبێ رێگاكان و شێوازەكانی گواستنەوەی نەخۆشییەكە ئگاداربن.\nجێگای وەبیرهێنانەویە، دوكتۆر “ئومید زەمانی” پسپۆڕی نەخۆشیە كردارییەكان و ئیدز، لە لاپەڕەی فەیسبوكی خۆی وتبووی: 90 تا 118 هەزار كەس لە ئێران گیرۆدەی نەخۆشی ئیدزن كە 30%یان ژنان پێكی دەهێنن.


ده رمانخانه ی جۆان - جۆانی سه رنج ڕاکێشه ره\nبیماری پوستینێوترین هەواڵەکانهەواڵهەواڵەکانی پێست و قژ\nنێوترین هەواڵەکانهەواڵهەواڵی تەندرووستی\nهەواڵهەواڵی تەندرووستیهەواڵی چاو\nتاقیکردنەوەیەکی سادەی ماڵەوە بۆ دەستنیشان کردنی نیشانە وردەکانی شێواندنی مێشک\n1- توێژینەوەی پسپۆڕانەی چاو : توێژینەوەی وردی كێشەكانی چاو،پێواندنی تەوژمی چاو،ھەموو چەشن وێنەھەڵگرتنی تایبەتی چاو و لەیزێر.\n2- توێژینەوەی پسپۆڕانەی پێست،موو،نینۆك و ھەموو چەشن جوانكاری دێرمۆسكۆپی(ھەڵگرتنی وێنە و نموونە لە شتانێكی زۆر ورد كە بە چاو نابیندرێن).\n3- چەشنەكانی نەشتەرگەری و جوانكاری پێڵووی چاو كە بریتن لە كێشان و توندكردنەوەی برۆ و نەشتەرگەری پێڵوو(بلێفارۆپلاستی).\n4- چەشنەكانی نەشتەرگەری جوانی وەكوو:تێشانی چەوری،سابسیژێن(چارەسركردنی پاشماوی زیپكە)،لابردنی خاڵ،نەشتەرگەری شێرپەنجەی پێستی،پەیوەستكردنی پێست لەسەر پاشماوی برین، كڕایۆتڕاپی یا سەھۆڵتڕاپی.\n5- جۆرەكانی نەشتەرگەری چاو بە لەیزێر بۆ لابردنی چاویلكە وەكوو PRK،لەیزیك،لازێك و فێمتۆلەیزیك.\n6- چاندنی برۆ و برژۆڵ : چاندنی برۆ و برۆ و برژۆڵ لە ژێر چاوەدێری پسپۆڕانی پێست.\n7- جۆرەكانی لەیزەری جوانكاری:چەشنەكانی لەیزەر وەكوو Q switch،Nd:Yag،لەیزەری Co2 و لەیزەری مووە زیادییەكان.\n8- دەزگا و ئامێرەكانی جوانكاری پێست: بە شێوازی گشتی بریتن لە: ھایفۆ،دەرزیRF،فڕۆگان،پیلینگ،ڕوونكردنەوەی پێست،Co2،فڕاكشناڵ.\nڕۆلی سه ره کی برۆکان، پێک هێنانی قاپێک بۆ چاوه کان و پارێزگاری له چاوه کانی مروڤ به ڕامبه ر به ماکه زه ره ر مه نده کان که له ده ره وه بۆ ناوی چاۆ دێن ، هه ڵ وه رینی برۆ ده بێته هۆی پێک هێنانی کێشه و مه ترسی زۆر بو چاو\nبیلفارۆپلاستی (نه شته رگه ری جۆانکاری پێڵوو)\nیه کێک له به ناوبانگ ترین ڕێگه کانی نه شته رگه ری جۆانیه به لابردنی پێست، چه وری و ماسوولکه زیادیه کان و چاک سازی شوێن و جێگای پێڵوو ده بێته هۆی خۆش بوونه وه یه کی شیاوی سه رنج دان له ڕواله تی ئه و که سه و ڕومه تیکی جۆانتر و دڵڕفێنتڕ به و که سه ده به خشێ.\nتوندکردن و کێشانی پێست به تاڵ\nتوند کردن و کێشانی پێستی ده م و چاو به تاڵ یه کیک له ڕێگه کانی جۆانکاریه که پێست به هێواشی ده کێشرێت و له ئاکام دا پێستێکی لووس و بێ گنج وجۆان پێک دێنی که له راستی دا له شۆڕ بوونه وه و شل بوونه وه ی پێست به هۆی چونه سه ره وه ی ته مه ن و. ..... به ره نگاری و به رهه له ستی ده کات.\nکه ربون تڕاپی\nکه ربون تڕاپی یه کێک له ڕێگه کانی جۆانکاری و ده رمانی پێسته که بۆ جۆانکاری و روناک کردنه وه ی پێست به کار ده برێت، که ربون تڕاپی به که ڵک وه رگرتن له که ربون و ده زگای له یزه ر ئه نجام ده درێت\nهایفۆتڕاپی یه کێک له رێگه کانی جۆان کردنه وه ی پێسته که بۆ لابردنی داکه وتوویی که می پێست ، پێش گرتنی پێست له پیری (وه دواخستنی پیری پێست) زۆر به کارهاتوه ، هایفوتڕاپی ڕێگه یه که که ئاسه واری پێش گیرانه ی زێاتره له ئاسه واری ده رمانیه که ی\nئاڕ ئاف فڕاکشناڵ\nئاڕ ئاف فڕاکشناڵ (fractional RF) ڕێگه یه کی نوێ و به ڕۆژه بۆ جوان کردنه وه ی پێست له دونیادا که به ئامانجی جۆان کردنه وه ، کێشان وتوند کردنه وه ، کز کردنه وه و جۆانکاری پێست و .....که ڵکی لێ وه ر ده گیردرێت. به به کارهێنانی ئاڕ ئاف فڕاکشناڵ ده توانین به و ئامانجانه ی که وا به نه شته رگه ری به دی دێت ، به بێ نه شته رگه ری پی بگه ین.\nبه که ڵک وه رگرتن له چاکترین و به رۆژترین ده زگاکانی بژیشکی\nبرای رزرو نوبت با شماره تلفن زیر تماس حاصل فرمایید و یا میتوانید از نوبت گیری آنلاین استفاده نمایید\nته ندروستی و جۆانی مافی هه ر مروڤیکه جیا له هه ر چه شنه جیاوازیکی تاکه که سی\nخزمه ت کاریه کانی بژیشکی چاو\nتۆێژینه وه ی پسپوڕانه ی چاو به پێشکه وتو ترین و به ڕۆژترین ده زگاکانی چاو بژیشکی\nنه شته رگه ری شوڕبونه وه ی له ماوه ری پێڵووی چاو (پێتۆز)\nلابردنی ناخونه کی چاو به بێ ته قه ڵ و کۆک لێدان\nنه شته رگه ری جۆانی پێڵوو(بێلفارۆپلاستی و. ....) بۆ چاره سه رکردنی داشۆڕانی پێڵوو


ڕونكردنه‌وه‌یه‌ك له‌ئاوی سلێمانیه‌وه\nفه‌رمانگه‌ی ئاوی سلێمانی له‌باره‌ی چاره‌سه‌ركردنی كێشه‌ی پێوه‌ری ئاوی ماڵان ڕونكردنه‌وه ده‌دات كه به‌شێكیان پاره‌یه‌كی زۆریان بۆ چۆته‌وه، به‌ڕێوه‌به‌ری فه‌رمانگه‌ی ئاوی سلێمانیش ڕایده‌گه‌یه‌نێت، "هیچ بڕه پاره‌یه‌كی زیاده له‌هاوڵاتیان وه‌رناگیرێت".\nسه‌ربه‌ست عوسمان به‌ڕێوه‌به‌ری فه‌رمانگه‌ی ئاوی سلێمانی بهSNNی ڕاگه‌یاند، "به‌ستنی پێوه‌ری ئاوی ماڵان تا 1ی 9ی 2019، درێژكراوه‌ته‌وه، بۆ ئه‌وه‌ی ژماره‌یه‌كی زۆر پێوه‌ر بخه‌نه بازاڕه‌وه، چونكه پێوه‌ره‌كه له‌بازاڕه‌كاندا كه‌مبۆته‌وه، بۆ ئه‌وه‌ی خه‌ڵكیش ڕوبه‌ڕوی كێشه نه‌بێته‌وه تائه‌و واده‌یه ده‌توانن پێوه‌ر ببه‌ستن".\nوتیشی:"ئه‌و ماڵانه‌ی كێشه‌یه‌ن بۆ دروستببوو له‌خوێندنه‌وه‌ی پێوه‌ره‌كه‌و بڕه پاره‌یه‌كی زۆریان بۆ چوبۆوه، له‌ئێستادا ئه‌وه‌ی سه‌ردانی كردبین كێشه‌كه‌مان بۆ چاره‌سه‌ركردون و هه‌ركه‌سێكیش گرفتی هه‌یه له‌پێوه‌ره‌كه ئێمه به‌پسوڵه‌ی پێنج هه‌زار دینار تێستی بۆ ده‌كه‌ین بۆئه‌وه‌ی ئه‌گه‌ر كێشه‌كه له‌پێوه‌ره‌كه‌دا بو بیگۆڕێت".\nئاماژه‌ی به‌وه‌شكرد، "هیچ بڕه پاره‌یه‌كی زیاده له‌هاوڵاتیان وه‌رناگیرێت، پاره‌كانیشیان بۆ ده‌گه‌ڕێنرێته‌وه، به‌ڵام ده‌بێت ئه‌و هاوڵاتیه‌ی كێشه‌ی له‌پێوه‌ره‌كه‌دا هه‌یه خۆی سه‌ردانیان بكات و كێشه‌كانیان بگه‌یه‌نن شوێنی مه‌به‌ست".\n6 ڕۆژ پێشتر - Jul 12 2019 8:29PM\nزیانی کۆرن فلێکس بۆ منداڵ بزانە\nپارتی لەسەر پێدانی موچە بە كابانی ماڵ دێتەدەنگ\nدارایی ھەنگاوەکانی دەستپێدەکات\nدارایی: راگرتنی موچەی فەرمانبەران موزایەدەیە\nشێوازی گواستنەوەی موچەی خانەنشینی بۆسەر وارس ئاشكرادەكرێت\nڕێككەوتنێكی نوێ لەنێوان هەرێم و بەغدا دەكرێت.. تاچوارساڵ بەردەوامدەبێت\nكاركردن بە بڕیارێكی حكومەت رادەگیرێت\nبەغدا دەسەڵاتی ھەرێم کەمتردەکاتەوە..ھۆشداریەکی توند دەدرێت\nهۆشداری لەبڵاوبوونەوەی نەخۆشییەكی مەترسیدار دەدرێت\nڕونکردنەوەیەک لەھێزەکانی ٧٠ی پێشمەرگەوە


12/15/2019 6:49:00 PM 157 جار خوێندراوەتەوە\n1- لە ئێستادا، پێكهێنانی "ئەنجومەنی باڵای میدیا لە كوردستان"، بە هەڕەشەیەكی مەترسیداری دەبینم بۆ سەر ئەو پەراوێزی ئازادییەی كاری میدیایی لە كوردستان، كە لە سایەی "یاسای رۆژنامەگەریی لەكوردستان/ یاسای ژمارە 35ی ساڵی 2007"دا فەراهەمبوە(سەرەڕای تێبینیمان لەسەر ئەم یاسایە).\n2-ئەگەر ئەنجومەنێكی وەها لە كوردستان دا پێكبهێنرێت، بێگومان لە دانانی ئەندامانی دەستەی باڵای ئەنجومەنەكەدا، رەچاوی بەشبەشێنەی حزبیی دەكرێـت و بەمەیش ئەنجومەنەكە ناتوانێت پیشەیی بێت و پاسەوانی ئازادیی كاری میدیایی بێت لە كوردستان و ئەجێندای حزبیی بەسەر ئەنجومەنەكەوە زاڵدەبێت.\n4- ئەم پڕۆژە یاسایە، كە لەلایەن ئەو چەند كەسەوە گەڵاڵەكراوە، بۆی هەیە رێژەیەكی هێجگار زۆری لەنێو دانیشتنی پەرلەمان دا دەسكاریی بكرێـت و بەدڵی زۆرینەی پەرلەمانیی تێبپەڕێنرێت (لە حاڵەتێكدا ئەگەر لە "لیژنەی رۆشنبیریی و كۆمەڵگەی مەدەنیی و وەرزش و لاوان"تێپەڕێنرا)و سەرەنجام ئەو پڕۆژە یاسایە نەبێت، كە ئەو چەند كەسە پێشنیازیان كردوە و دەیانەوێت بۆ پەرلەمانی كوردستان-ی بەرزبكەنەوە، بەڵام ئەوكات پەشیمانیی داڕێژەرانی ئەم پێشنیازە، دادیان نادات و بەرپرسیارێتیی دەرچواندنی یاسایەكی وەها و پێكهێنانی ئەنجومەنێكی لەوشێوەیە، لە ئەستۆی ئەوان دا دەبێت، كە خاوەنی ئەو پێشنیازە یاسایەن.\n5- بەشبەحاڵی خۆم وەكو پەرلەمانتارێك و ئەندامێكی "لیژنەی رۆشنبیریی و كۆمەڵگەی مەدەنیی و وەرزش و لاوان" لە پەرلەمانی كوردستان، لە پێناو پاراستنی ئازادیی كاری میدیایی و بەرگرتن لە كۆتوبەندكردنی میدیا، بە ئەركی خۆم و هاوپیشەكانمی دەزانم، دژی هەر پێشنیازە یاسایەكی لەوجۆرە بوەستینەوە، چ لەنێو لیژنەكەمان دا بێت، یاخود لەنێو دانیشتنەكانی پەرلەمانی كوردستان دا و بۆ ئەمەیش، "لۆبیی" لەدژی دەرچواندنی یاسایەكی لەوجۆرە دروستدەكەم.


ئایە ئیسلام بە شمشێر بڵاو بۆتەوە؟\n( گۆبۆڵد) ئەو چیرۆکەی عومەری کوڕی خەتابی هێنایەوە کاتێ لە کڵێسەی قیامەدا بوو کە کاتی نوێژ هات بەڵام هاتە دەرەوە و نوێژی تێدا نەکرد تا نەبێتە هۆکارێک بۆ کردنی بە مزگەوت ئەمەش ئاماژەیە بۆ ئەو ڕێزەی ئیسلام لەسەر شوێنکەوتوانی پێویست کردووە و لەبەرامبەر ئاینەکانی تردا دەڵێت : ئەوەتا عومەری کوڕی خەتاب وەک ڕزگارکەر و سەرکەوتو هاتە ناو قودس کاتێ لەناو کڵێسەی قیامەدا بوو کاتی نوێژ هات هاتە دەرەوە نوێژی کرد کاتێ یەکێ لە پیاوانی ئاینی مەسیحی دەربارەی هۆکاری ئەوە پرسیاری لێکرد ،گووتی دەترسم دوای من موسوڵمانان نوێژ لەوێدا بکەن بە بیانوویەک بۆ گۆڕانی بۆ مزگەوت و بەمەش پەیمانەکەمان هەڵدەوەشێتەوە بەڵێ بەم جۆرە کڵیسای یەکەمی بۆ مەسیحیەکان پاراست ، هەروەها بەزەی ئیسلام دەخاتە ڕوو کە سەرکردە سەڵاحەیدین نیشانی دا کاتێک دەستی گرت بەسەر قودسدا دەڵێت: کاتێک سەرکردە سەڵاحەدین دوای چەند شەڕێک قودسی گرتە دەست و خاچ پەرستانی لەو ناوچەیە وەدەرنا لە جەنگەکانی دا هەموو جۆرێکی نەرم و نیان و سۆزی پیشان دا زۆر لە نوسەرانی ڕۆژئاواش ئەو سیفەتەیان باسکردووە ، دانیان بەوەدا ناوە کە بەرز و بەرزترین دوژمن و چاکترین ڕزگارکەر بووە .\nوە دەڵێت : ئەوەی شایەنی باسە ئەوەیە کە کاتێک سەڵاحەدین قودسی ڕزگار کرد تا ئەو کات کرداری خوێن ڕێژانەی خاچ پەرستان بەرامبەر خەڵکی قودس هەر لەبەر چاوی خەڵکدا مابوو بەڵام ئەو ڕەتی کردەوە و هەمان کرداری بەرامبەر بە خەڵی مەسیحی نەکردەوە و بە نەرم و نیانی و ڕەفتاری جوان لەگەڵیاندا جوڵایەوە و ڕەتی کردەوە کە تۆڵە لەو کەسان بکاتەوە کە هەستان بە خراپی و سوتاندن و تێکدان.\nئادەم میتز ڕۆژهەڵتناسێکی ئەڵمانییە مامۆستای زمانە سامیەکانە لە زانکۆی بازل لە سویسرا لە کتێبی ( الحضارە الاسلام فی القرن رابعە الهجری ) دا دەڵێت حکومەتی ئیسلامی بە هیچ جۆرێک دەستی وەرنەداوە لە دروشمە ئاینەکانی پەیمان بەستووەکان تەنەنات کار گەیشتبووە ئەوەی کە هەندێ لە خەلیفەکان ئامادەی بۆنەو جەژنەکانیان بن .\nویلیام مۆنتۆمێنگری وات : ڕاگری بەشی بابەتە عەرەبیەکانە لە زانکۆی ( ئەدنبڕا) لە کتێبی ( تاثیر ئیسلام فی اوروبا فی عصور الوسطی ) دا دەڵێت: هەندێک ناوچە لە ڕۆژهەڵاتی ئەفیقا و باشوری ڕۆژهەلاتی ئاسیادا هەبوون کە ئیسلام لە ئەنجامی چالاکی بازرگانیدا بڵاو بۆتەوە دڵسۆزی و هاوسەنگی و دەسگرتنی ئەو موسوڵمانانە بە ئیسلامی پاک بتپەرستانی توشی سەرسامی کرد ئەوانەی کە پەیوەندی بازرگانیان لەگەڵ موسوڵماناندا هەبوو ئەمەش بووە هۆی ئەوەی ژمارەیەکی زۆریان موسوڵمان ببن پەیوەندی خزمایەتی لە ڕێگەی هاوسەرگیرییەوە بووە ، بووە هۆی ئەوەی کۆمەڵگای بچوکی ئیسلامی لە ناوچە بت پەرستەکاندا دروستت ببن و پاشان ئەو کۆمەڵگایانە وردە وردە گەورە بوون.\nپرۆفیسۆر جی – م کرامەرز ڕۆژهەڵاتناسێکی هۆڵەندییە لاکتێبی ( ) دا دەڵێت : ئۆرشەلیم کەبەرزترین ناوەندی ئاینی ئەوروپی مەسیحی بوو ساڵی ی٦٣٨ ی زاینی کەوتە ژێر دەسەڵاتی ئیسلام بەڵام فەتحی ئیسلام نەب ووە ڕێگر لەبەردەم سەردانکرنی قەبری پیرۆز و نەبووە بەربەست لە نێوان مەسیحیەکان و بەجێ گەیاندنی ئەو پەرستشە .\nنەسڕی سەلهەب مەسیحیەکی لوبنانیە بەدیدی بابەتیانە و گەڕانی بەدوای ڕاستیدا بەناو بانگە ...\nلە کتێبەکەی ( لقاء المسیحیە و الاسلام ) دا دەڵێت : مەسیحییەت جەنگی خاچپەرستانی دژی ئیسلام بەرپا کردووە ، جا مێژوو نوسان بە ئارەزووی خۆیان دەڵێن بۆ ڕزگارکردنی شوێنە پیرۆزەکان بووە ، بەڵام لە راستتیا ئەو جەنگە یەکێکە لە جەنگە هەڵە مێژوویە گەورەکان چونکە شوێنە گەورە پیرۆزەکان لە مەترسیدا نەبوون هیچ فەرمان ڕەوایەکی موسوڵمان نەیویستووە کە ئەو شوێنە پیرۆزانە لەناو بەر‌ێت ، بەڵکوو بە پێچەوانەوە ، ئەوەتا خەلیفە عومەری کوڕی خەتاب ڕەتی کردۆتەوە نوێژ لە کڵێسادا بکات تاکوو بەسروشتی مێژووی خۆی بمێنێتەوە ، موسوڵمانانی پێشوش بە درێژای مێژوو هەروایان کردووە .\nپاشان لە ( العهدە العمریە ) دا دەڵێت : پەیمانی عومەری کوڕی خەتاب کە بەخەڵکی بەیتو لمقەدیسی دابوو ، ئایا لە مێژوودا هیچ پەیمانێک لە ڕووی چاکی و دادگەری و لێبوردەی پێبگات ؟ !\nئەمەش دەقی بەشێکی پەیمانەکەیە : بەناوی خوای بەخشندەی میهرەبان ئەمانە ئەو مافانەی ئاسایشن کە بەندەی خوا ( عومەر) ی پێشەوای بڕوادارن بەخەڵکی بەیتولمەقدیسی داوە ، ئاسایشی پاراستنی خۆیان و ماڵ و سامانیان و کڵێسا و خاچەکانیان ..هیچ کەسێ زۆریان لێناکات زیانیان پێناگەیەنێت .\nدەتوانین مەرجەکانی جەنگ و بەند و بارەکانی لە ئیسلامدا بەو خاڵانەی خوارەوە کورت بکەینەوە :\n١/ ڕونی هۆکار و ئامانج\n٢/ تەنها جەنگ لەگەڵ جەنگاوەراندا دەکرێت و بەهیچ جۆرێک دژایەتی خەڵکی ئاسای ناکرێت .\n٣/ئەگەر ئاشتیان بەرپاکرد ئەوا تەنیا ستەمکاران سزا وەردەگرن\n٤/ پاراستن و ڕەفتاری جوان لەگەل دیلەکاندا و ڕەفتاری مرۆڤانەیان لەگەڵدا بکرێت .\n٥/ پاراستنی ئازادی ئاینی و پاراستنی کڵێسا و پەرستگاکان\n٦/ پاراستنی ژینگە و نەکوشتنی ئاژەڵ _ تەنیا بۆ پێویستی نەبێت _ وە نەسوتاندنی درەخت و خراپ نەکردنی بەر و بومی کشتوکاڵی ئاو و پیس نەکردنی بیری ئاو و تێکنەدانی خانووی خەڵک .\nمحمد ﷺ لەدیدی بیانیەکاندا


تەندروستی هەولێر لەسەر چاكبوونەوەی نەخۆشانی كۆرۆنا ڕوونكردنەوە دەدات – تۆڕی میدیایی خەڵک\n2020/04/14 - 5:15 PM\nبەڕێوەبەرایەتی گشتی تەندروستی هەولێر ڕایدەگەیەنێت، ئەو ۱۸ كەسەی ئەمڕۆ لەهەولێر ڕەوانەی ماڵ كرانەوە دوێنێ ئەنجامەكەیان دەرچووبوو، بەڵام ئەمڕۆ سێ شەممە ۱٤ی نیسانی ۲۰۲۰ ڕەوانەی ماڵ كرانەوە.\nلەڕوونكردنەوەكەی بەڕێوەبەرایەتی گشتی تەندروستی هەولێر، كە وێنەیەكی بۆ (خەڵك) نێردراوە تێیدا هاتووە، دوای ئەوەی دوێنێ ۲۲ تووشبووی ڤایرۆسی كۆڕۆنا چاكبوونەوە و باری تەندروستیان تەواو جێگیربووەوە، كە ۱۸ كەسیان لەنەخۆشخانەی ڕزگاری خەوێندرابوون، لەبەرئەوەی دوێنێ شەو ئەنجامەكان دەرچوون كاتەكە درەنگ بوو، بۆیە ئەمڕۆ نێردرانەوە ماڵەوە.\nئەوەشخراوەتەڕوو، لەكاتی دەرچوونیان لە نەخۆشخانە تیمی پزیشكی بەجیا لەگەڵ چاكبووەكان دادەنیشن و ڕێنمایی تەواویان پێدەدەن بەپشت بەستن بە ڕێنماییەكانی ڕێكخراوی تەندروستی جیهانی، هیواخوازیشین تەواوی تووشبووان بە تەندروستیەكی باش و بەزووترین كات چاكببنەوە و بنێردرێنەوە ماڵەوە.\nئاماژە بەوەشكراوە، كۆی گشتی چاكبووەوەكان لەهەولێر گەیشتۆتە (۷٤) كەس، بۆیە سوپاسی پابەندبوونتان دەكەین بۆ ڕێنماییە خۆپارێزییەكان، جێبەجێكردنی ڕێنماییەكان زامنی زاڵبوونمانە بەسەر ئەم پەتا جیهانیە، هەروەها زۆر سوپاسی ماندووبوونی تەواوی پزیشكان و كارمەندانی تەندروستی و تەواوی هێزەكانی ناوخۆ دەكەین، كە پارێزگاری لە تەندروستی هاووڵاتیان دەكەن.\nئەم ڕوونكردنەوەیە لەكاتێكدایە، ئەمڕۆ سەرۆكی پەرستاران لەنەخۆشخانەی ڕزگاری ڕایگەیاند، ئەمڕۆ ۱۸ نەخۆش دوای چاكبوونەوەیان ڕەوانەی ماڵ كرانەوە، هەر ئەمڕۆش پشكنین بۆ نزیكەی ۲۰ كەسی تر كراوە، كە ئێوارەی ئەمڕۆ ئەنجامەكانیان دەردەچێت، ئەگەر چاكبوبنەوە ڕەوانەی ماڵ دەكرێنەوە.\nتەندروستی هەولێرڤایرۆسی كۆرۆنا\nتەندروستی هەرێم دواین ئاماری تووشبووانی كۆرۆنای بڵاوكردەوە


لە بارەی ماددەی هۆشبەرەوە هۆشداری دەدرێت – کوردی – RojNews.News\nلە بارەی ماددەی هۆشبەرەوە هۆشداری دەدرێت\n02/06/2022 - 7:42:33 pm\nبۆ‌هۆشیاركردنه‌وه‌ی گه‌نجان له‌به‌كارهێنان و كاریگه‌ری و مه‌ترسی مادده‌ی هۆشبه‌ر و نیشانه و مه‌ترسیه‌كانی بۆ گه‌نجان لە سیمینارێکدا گفتوگۆی لەبارەوە کرا.\nئێواره‌ی ئه‌مڕۆ له سه‌نته‌ری ئاران له‌شارده‌ێی ڕزگاری سه‌ر به شارۆچكه‌ی كه‌لاری ناوه‌ندی ئیداره‌ی گه‌رمیان، ڕێكخراوه جه‌ماوه‌رییه‌كانی حزبی شیوعی، سیمنارێكیان بۆ هیوا محه‌مه‌د، ڕاهێنه‌ر له بواری گه‌شه‌پێدانی مرۆیی سازكرد و تیایدا گفتوگۆ لە بارەی مەترسیەکانی ماددەی هۆشبەر کرد.\nهیوا محه‌مه‌د، باسی لە پێکهاتەکانی مادده‌ی هۆشبه‌ر کرد و ڕایگەیاند: یه‌كێك له‌هۆكاره‌كانی زیادبوونی مادده‌ی هۆشبه‌ر، ئاسانی ده‌ستكه‌وتنه، به‌هۆی نزیكی وڵاتانی بەرهەمهێنەری ئەو ماددانە به شێوه‌یه‌كی ئاسان ده‌گه‌یەندرێتە ئه‌و كه‌سانه‌ی بەکارهێنەری ئەو ماددانەن.\nئەو ڕەخنەی لە میدیا گرت بەوەی کە وەک پێویست نەیتوانیوە هۆشیاری بدات لە بارەی ئەو ماددەیەوە وتیشی: ده‌رمانی ئارام به‌خش و فیلم و لاساییكردنه‌وه، گرفته ده‌روونی و خێزانیه‌كان و هاوڕێی ئاڵوده‌بوو، گه‌لێك هۆكاری دیکەن بۆ زیادبوونی ئاڵوودەبوان.\nئسامەژەی بە نیشانە و کاریگەریە خراپەکانی لەسەر جەستە کرد وتیشی: پێویسته ڕێنمایی بكرێن، چاودێری دۆخی ده‌رونیان بكرێت، په‌یوه‌ست بكرێ به خواردنی چاره‌سه‌ر،دووربخرێته‌وه له‌هاوڕێ ئاڵۆده بوو،كاری بۆ بدۆزرێته‌وه .\nسوپای تورک و چەتەکانی بۆردومانی ڕۆژئاوای کوردستان دەکەن\nسیاسەتمەدارانی کورد لە دادگایی ئەمڕۆدا چیان وت؟


دووەم: پاكژی لە پیس و بێ نوێژی | ماڵپەڕی بەهەشت\nhome navigate_before فیقهی شەریعەت navigate_before نوێژ navigate_before سێیەم : مەرجەکانى نوێژ (شروط الصلاة) navigate_before بەشی دووەم : مەرجەكانی تەواوێتی نوێژ navigate_before دووەم: پاكژی لە پیس و بێ نوێژی\nدووەم: پاكژی لە پیس و بێ نوێژی\nبەروار: 2020/12/05سەردارن: 115نوسەر: وەرگێڕانی : ستافی ماڵپەڕ\n1. بەمەرج گرتنی پاكێتی لە پیسی و بێ نوێژی\nپاكژی وپاكێتی لە پیسیەك كەبە لەشەوە بێت یان بە جلوبەرگەوە یان لەسەر شوێنەكە, مەرجە بۆ تەواوێتی نوێژ, و ئەمەش مەزهەبی زۆرینەیە: حەنەفیەكان و شافعیەكان و حەنبەلیەكان و وتەیەكیشە لای مالیكیەكان و لە زۆرینەی زانایانەوە گێردراوەتەوە.\n2. لابردنی پیسی لەكاتی نەتوانین و زیان بەركەوتن\nلە حاڵەتێكدا كە نەتوانرێت یان زیانی هەبێت پیسی لاببرێت ئەوا هەربەو پیسیەوە نوێژەكە دەكرێت ودووبارەی ناكاتەوە, ئەمەش مەزهەبی حەنەفیەكانە و ریوایەتێكە لای حەنبەلیەكان و وتەی پەسەندكراوی ابن قدامە وابن تیمیە و ابن باز وابن عوسەیمینە.\n3. لابردنی پیسی لەكاتی نوێژدا\nئەگەر پیسیەك بەر جەستەی كەسەكە یان جلەكەی كەوت لەكاتی نوێژدا ئەوا لای دەدات بەشێوەیەك كە شوێنەواری لێ بەجێ نەمێنێت و نوێژەكەشی دروستە و پێشەوا نەوەوی و ابن حجر یەكدەنگ زانایانیان لەسەر ئەمە باس كردووە.\n4. نوێژكردن بە پیسیەوە بە نەزانین یان لەبیرچوون\nهەركەس بەپیسیەكەوە نوێژی كرد بەمەرجێك نەزانێت یان بیری چووبێت ئەوا نوێژەكەی دروست وتەواوە ودووبارەی لەسەر نییە, وئەمەش ریوایەتێكە لە پێشەوا ئەحمەدەوە و وتەی كۆنی شافعیە و وتەی پەسەندكراوی ابن المونزیر ونەوەوی و ابن تیمیە وابن القیم وابن باز و ابن عوسەیمینە.\n5. لێ تێكچوون لەنێوان جلوبەرگی پاكژ و جلی پیس یان حەرامدا\nئەگەر كەسێك جلەپاكەكەی لێ تێكەڵ بوو لەگەڵ جلە پیسەكەی یان حەرامەكەی وەكو ئەوەی جلی دزراو یان زەوت كراو بێت ئەوا جوان لێی ورد دەبێتەوە و خۆی یەكلادەكاتەوە لێی ونوێژ بەیەكێكیانەوە دەكات وئەمەش مەزهەبی حەنەفیەكان وشافعیەكان و وتەیەكی مالیكیەكانە و وتەی پەسەندكراوی ابن عقیلی حەنبەلی وابن تیمیە وابن عوسەیمین و قازی ابو الطیب لە زۆرێك لە زانایانەوە گێڕاویەتیەوە.\n6. نوێژكردن بەجلوبەرگی ناموسڵمانانەوە\n- ئەوەی بێ باوەڕان دروستی دەكەن\nئەوەی كە بێباوەڕان دروستی دەكەن و دەیچنن ئەوا حەڵاڵە نوێژی پێوە بكرێت و ابن قدامە یەكدەنگی زانایانی لەسەر گێڕاوەتەوە.\n- ئەوەی كە بێ باوەڕان لەبەری دەكەن\nدروستە نوێژكردن بەو جلوبەرگەی كە بێباوەڕان لەبەری دەكەن (بەڵام دڵنیابێت لەوە ی كە پیس نییە) و ئەمەش مەزهەبی زۆرینەیە: حەنەفیەكان و شافعیەكان و حەنبەلیەكان و وتەی زاهیریەكانە.\n* لای حەنەفیەكان دروستە نوێژكردن بەجلوبەرگی ئەهلی زیممەوە جگە لە ئیزار و شەرواڵیان نەبێت, چونكە ئەوە مەكروهە نوێژیان پێوە بكرێت لەبەر نزیكی ئەو جلانە لە پاش وپێشیەوە یان جاری وا هەیە خۆی پاك ناكاتەوە لە میز.\nببە بە كلیلی خێر و چاكەپرسیار و وەڵامێك سەبارەت بە مانای خۆدانە پاڵ سەلەفی صاڵحئادابەكانی كەسی پرسیاركاردیوی شاراوەی فلیمی (براءة المسلمين)بەسەركردنەوەی نەخۆش و ئادابەكانی ئه‌ركى قوتابخانه له په‌روه‌رده و فێركردندا مانگى بەرزبونەوەى کردەوەکان بۆ لاى خواى گەورەبە چاكە وەڵامی خراپە بدەرەوەواجبێتی وەڵامدانەی پرسیارەكان لە لایەن ئەهلی عیلمەوەئادابەكانی كەسی وەڵامدەرەوە ڕاستكردنه‌وه‌ى هه‌ڵه‌یه‌كى مێژوویى سه‌باره‌ت به وه‌هابیه‌تنامەیەك بۆ هەموو فەرمانبەرێكنهێنى یه‌كانى جه‌ژنواجبێتی پرسیاركردن لە كاتی نەزانیدا\nژمارەی بابەتەکان: ٦٥٣\nژمارەی دەنگەکان: ٤٦٨١\nژمارەی کتێبەکان: ٣١٦


وەرگرتنی پارەی پشکنینی کۆڕۆنا لە سنووری ئێران و هەرێمی کوردستان لابرا - Mehr News Agency\nAP ١٤٠٠ Shahrivar ٣ ٠٨:٢٤\nNews Code 38815\nژوری بازرگانی و پیشەسازی سلێمانی رایگەیاند:\nوەرگرتنی پارەی پشکنینی کۆڕۆنا لە سنووری ئێران و هەرێمی کوردستان لابرا\nژوری بازرگانی و پیشەسازی سلێمانی رایگەیاند: دوای گفتوگۆکردن لەگەڵ کونسوڵخانەی ئێران و بەرپرسانی وەزارەتی دەرەوەی ئێران بۆ لابردنی ئەو پارەیەی بەمەبەستی دوبارە ئەنجامدانی پشکنینی کۆرۆنا لەهاوڵاتیان و بازرگانانی هەرێمی کوردستان وەردەگیرا، ڕێککەوتووین.\nبە پێی ڕاپۆرتی ئاژانسی هەواڵی مێهر، ئەحمەد کەلاری، ئەندامی ئەنجومەنی کارگێری ژوری بازرگانی و پیشەسازی سلێمانی رایگەیاند: "بە ھەوڵدانێکی زۆر و گفتوگۆکردن لەگەڵ کونسوڵخانەی ئێران و بەرپرسانی وەزارەتی دەرەوەی ئێران، توانیمان ئەو پڕە پارەیە لابەرین کە لە ھاوڵاتیان و بازرگانان وەردەگیرا لە دیوی ئێرانەوە".\nئاماژەی بەوەشکرد، "ھاوڵاتیان و بازرگانان و خوێندکاران و نەخۆشان کاتێک سەردانی کۆماری ئیسلامی ئێرانیان دەکرد لە ڕێگەی ده‌روازه سنوریه‌كانی نێوان هه‌رێمی كوردستان له‌گه‌ڵ ئێران، لەدیوی ھەرێمی کوردستان پشکنینیان پێ دەکرا بەڵام لە دیوی ئێران قەبوڵ نەدەکرا و به بڕێك پاره‌یان لێوەردەگیرا لەبەرامبەر دوبارە ئەنجامدانی پشکینی کۆرۆنا".\nئەندامەکەی ئەنجومەنی کارگێری ژوری بازرگانی و پیشەسازی سلێمانی ئەوەشی خستەڕوو کە ''ئەو ڕێکارە ، ببوە بارگرانی زۆر بۆ ھاوڵاتیان، خۆشبەختانە توانیمان ئەو کێشەیە چارەسەر بکەین و لە چەند ڕۆژی داھاتودا ئەو ڕێکارە لادەبرێت و کار بە پشکنینی ھەرێمی کوردستان دەکرێت ئه‌و كه‌سانه‌ی كه له ده‌روازه سنورییه‌كان و فرۆكه‌خانه‌كانه‌وه سه‌ردانی ئێران ده‌كه‌ن دوباره پشكنینی كۆرنایان بۆ ناكرێت، ته‌نها یه‌كجار پشكنین ده‌كرێت و بۆ ماوه‌ی چوار رۆژ كاری پێده‌كرێت".


میسۆدی ته‌وه‌ره‌کان و ستراتیژی دروست!\nله ئه‌نجامی نه‌بونی ستراتیژێکی دروست له زه‌ینی سیاسیه‌کانی کۆمه‌ڵگای کوردستاندا و قه‌تیس مانه‌وه‌ی له چه‌ند تێمایه‌کدا (ده‌سته‌واژه‌ی حیزبی) ئه‌وا ئه‌م میسۆده ده‌نوسینه‌وه؛\nمیسۆده‌ی ته‌وه‌ره‌کان له زۆر دراسات و لێکۆلینه‌وه‌ی ستراتیژی به‌کاردێت. به کورتی میسۆده‌که بریتیه له چوار لا ئه‌وانیش ئینته‌رناسیۆنال و ناسیۆنال، ده‌وڵه‌ت و که‌رتی تایبه‌تی به‌م شێوه‌یه:\nئه‌م میسۆده له وڵاتانی ئه‌روپایی بۆ چه‌ندین مه‌به‌ست به‌کاردێت له‌مانه؛ ئه‌وروپایه‌کی به‌هێز و ئیکنۆمی گلۆبال و بازاڕێکی پێشکه‌وتو و کۆمه‌ڵگاکانی هه‌رێمه‌کان و تایبه‌تمه‌ندیه‌کانیان. ئه‌م میسۆده میسۆده‌یه‌کی شمولیه بۆ سیاسه‌تی ئابوری و کۆمه‌ڵایه‌ته‌ی له کۆمه‌ڵگا پیشکه‌توه‌کاندا.\nبه‌داخه‌وه له کوردستان تائێستا نه‌زه‌راتێکی شمولی بۆ سیاسه‌تی ئابوری و ستراتیژیه‌تێکی دروست بۆ گه‌شه‌دان به کۆمه‌ڵگا و پێداویسته‌کانیان نیه. به‌نمونه دروست بونی وڵاتێکی به‌رهه‌مهێن و ده‌وڵه‌تی دامه‌زراوه‌کان به نۆرمی به‌ڕێوه‌بردن له سیسته‌می جیهانیدا هه‌روا له خه‌ونی شه‌وان ده‌چێت.\nهاوسه‌نگی له‌م نێوه‌دا باشترین رێگا چاره‌یه به گوێره‌ی ئه‌م میسۆده، یانی هاوسه‌نگی ئابوری له‌نێوان هه‌مو پێکهاته‌کاندا. ئه‌مه به هه‌مان حاله‌ت راسته‌وانه‌یه بۆ هه‌ڵوێستی سیاسی حیزبه‌کان له کوردستاندا، که له جیاتی ئه‌وه‌ی که له‌گه‌ڵم نه‌بێت ئه‌وه دوژمنمی که که‌لتوری سیاسی کۆمه‌ڵگا پێکده‌هێنێ، ئه‌وه ئه‌م نه‌زره شمولیه کۆتایی به چڕی ته‌نها له‌سه‌ر یه‌ک یان چه‌ند تێمایه‌ک له کۆمه‌ڵگا پێدێنت.\nبه‌نمونه چه‌په‌کان له کوردستان مه‌سه‌له ناسیونالیه‌کان به هه‌ند وه‌رناگرن چۆن ئه‌وانه‌ی له‌ده‌سه‌ڵاتن که‌رتی تایبه‌تیان قۆرخ کردوه، ناتوانن له‌گه‌ڵ پێداویستیه‌کانی کۆمه‌ڵگا بڕۆن و ستراتیژێکی دروستیان بۆ بینای ده‌وڵه‌ت نیه، ناتوانن له قاوغی حیزبیان واوه‌تر بچن، مه‌سه‌له‌کانی ئه‌قلیمی و ئه‌نته‌رناسیونالی ده‌ست و پای به‌ستون هیچ هه‌ڵوێستێکی جدیان نیه.\nمانه‌وه‌ی ئه‌م وه‌زعه له مۆدێلی سیاسی ڤیڤتی-ڤیڤتی و ده‌وڵه‌تی هاوبه‌ش و توافقی له کوردستان و عێراقیشدا، هه‌روه‌ها ئه‌کتیڤ نه‌بونی ده‌سه‌ڵاتی په‌رله‌مانی و نه‌بونی ده‌وڵه‌تی دامه‌زراوه‌کان خۆی له ناکاملی سیاسه‌تێکی دروست و شمولیه بۆ ئه‌م چوارته‌وه‌ره‌یه که له‌سه‌ره‌وه باسکراوه. له‌مه‌ش گرنگتر نه‌بونی ستراتیژیه‌کی رۆشه‌ن بۆ په‌لکێش کردنیێ کۆمه‌ڵگا بۆ دونیایه‌کی باشتر بۆ نه‌وه‌کانی ئاینده‌و کۆتایی هێنان به گرفته ریشه‌ییه‌کان که ساڵه‌های ساڵه به کراوه‌یی ماونه‌ته‌وه‌و له بازنه‌ی شه‌ڕ و ئاشتی ده‌سوڕێنه‌وه.\nبه‌بێ بونی سیاسه‌تێکی ستراتیژی دروست بۆ هه‌مو مه‌سه‌له‌کانی کۆمه‌ڵگا ناکرێ باس له سه‌قفی زه‌مه‌نی کۆتایی بکرێ له کاتێکا هه‌روا چڕی له‌سه‌ر چه‌ند مه‌سه‌له‌ی لاوه‌کی ده‌کرێت له چاو مه‌سه‌له گرنگه‌کانی وه‌کو چاره‌نوسی سیاسی و ئاسایشی نه‌ته‌وه‌یی و ده‌ستورو سه‌روه‌ری یاسا و ئازادی بیروڕاو سیسته‌می دیموکراسی.\nگه‌شه‌دان به کۆمه‌ڵگا به هه‌مه لایه‌نه ده‌بێت و ده‌بێ هه‌موان به‌شداری تیادا بکه‌ن. ئه‌م پرۆسه‌یه له که‌لتوری سیاسی کوردستان زۆر زه‌حمه‌ت ده‌که‌ویت. به‌تایبه‌تی بۆ نه‌وه‌ی پێشو که هه‌روا داڵغه‌ی کۆن مه‌ستی کردون. به‌نمونه نه‌وه‌ی عانه و فلس زۆر زه‌حمه‌ته باسی پشکی کۆمپانیای مایکرۆسۆفتی به دۆلار و یورۆ بۆ بکه‌یت.\nنه‌وه‌ی نوێ پێویستی به قۆناغ به‌ندی نیه و ئه‌وکاته‌شی نیه تا مه‌سه‌له‌یه‌ک یه‌کلا ده‌بێته‌وه ئینجا ده‌توانێ ژیانی بینا بکات یان وه‌کو مرۆڤیکی شایسته به ژیان بژیت.\nبۆیه کارکردن به هه‌مه‌لایه‌نه‌و خیرایی له رۆژگاری ئه‌مڕۆدا پێویستیه‌تی ژیانن، هه‌روه‌ها مه‌سه‌له درێژخایه‌نه‌کان به دروستی بۆ کۆمه‌ڵگای ئه‌مڕۆ له هه‌مو شتێ پیویستترن. ئه‌م ناهاوسه‌نگی و بێ به‌رنامه‌ییه له کۆمه‌ڵگای کوردستان هێنده‌ی تر ئه‌رکی نه‌وه‌کانی ئاینده قورستر ده‌کات.\nبه هیوایین ئه‌وانه‌ی له خه‌می چاره‌نوسی کۆمه‌ڵگاوه‌ن بیر له‌م میسۆده بکه‌نه‌وه، که ده‌روازه‌یه‌که بۆ به‌یه‌که‌وه ژیان و گه‌شه‌کردن و یه‌کترقه‌بوڵکردن له چوارچێوه‌ی ستراتیژێکی دروستدا.\n10/10/2011 بینین: 6057


بۆچی ئەمریكاو توركیاو ئێران چاویان لە كۆنتڕۆڵكردنی شەنگالە؟\nشەنگال ئەو قەزایەی دەكەوێتە رۆژئاوای پارێزگای نەینەوا كە زۆرینەی دانیشتوانی كوردین و بە ئاینیش ئێزدین، یەكێكە لە شوێنە ستراتیژیەكان، چونكە بۆتە سێگۆشەی بەیەكەوە گرێدانی سوریا، توركیاو عێراق، ئێستا هەریەك لە توركیاو ئەمریكاو ئێران دەیانەوێت ئەو قەزایە كۆنترۆڵ بكەن، هۆكارەكەشی پێگەی جوگرافی و بایەخی كۆمەڵایەتی و ئابورییە.\nئەمریكا دەیەوێت بنكەیەكی سەربازی گەورە لە چیای شەنگال دابمەزرێنێت، هاوكات توركیا هەوڵی داگیركردنی دەدات بە پاساوی راوەدونانی پەكەكە، هەرچی ئێرانیشە دەیەوێت لەو پێگەیەوە پاڵپشتی هێزەكانی خۆی بكات لە سوریاو لوبنان.\nبەپێی هەواڵێكی ئاژانسێكی ناوخۆیی، بەپرسێكی ئێزیدیی تەئكید لە بوونی جوڵەی هێزەكانی ئەمریكا لە چیای شەنگال دەكاتەوە، هاوكات چەند بەرپرسێكی سەربازیی عێراقی و ئەمریكی لە هەمان شوێندا بەرچاو كەوتوون.\nجەلال خلۆ، جێگری قائیمیقامی شەنگال، لە لێدوانێكدا رایگەیاند:”15 ئۆتۆمبێلی بارهەڵگری سەربازی سەر بە ئەمریكا لە لوتكەی چیاكەدا جێگیربوونە وەكو سەرەتایەك بۆ دانانی بنكەیەكی سەربازی گەورە”.\nهۆكاری ململانێی توریكاو ئەمریكا بۆ سەرچیای شەنگال، كە 100 كیلۆمەتر لە شارۆچكەكەوە دوورە، دەگەڕێتەوە بۆ پێگەی جوگرافی.\nتوركیا دەیەوێت لە رێگای چیای شەنگالەوە خەونەكانی كورد لە بار ببات، چونكە خاڵی پەیوەندی نێوان كوردانی باشور و رۆژئاوای كوردستانە، هاوكات دەتوانێت لە چیای شەنگال توانای هێزەكانی پەكەكە كەمبكاتەوە.\nرەجەب تەیب ئەردۆغان، هەفتەی رابردوو رایگەیاند”هێزەكانی توركیا بەم نزیكانە بەمەبەستی راوەدونانی پارتی كرێكارانی كوردستان دەگەنە لوتكەی چیای شەنگال”.\nهاوكات لای خۆشیەوە حەیدەر عەبادی سەرۆك وەزیرانی عێراق رایگەیاند:”ئێمە لەو جۆرە راگەیاندنە تێدەگەین، سەرۆكی توركیا ئەو هەڕەشانە لە چوارچێوەی هەڵمەتی بانگەشەی هەڵبژاردن بەكار دەهێنێت”.\nهەروەها واسق هاشمی سەرۆكی كۆمەڵەی لێكۆڵینەوە ستراتیژیەكانی عێراق، دووپاتیكردەوە كە چیای شەنگال چەندین ساڵە بۆتە كۆسپ لەبەردەم هێزەكانی توركیا بۆ دەستوەردانە ناو خاكی سوریا”، باسی لەوەشكردووە:”بەگرتنی چیای شەنگال هەرچی ئەمریكایە دەیەوێت هەژمونی ئێران كەمبكاتەوە”.\nبەپێی وتەی چاودێرانی دۆخەكەش، ئێران لایەنی سێیەمە كە بۆ گەیشتن بە مەرامەكانی خۆی دەیەوێت چیای شەنگال داگیربكات، چونكە لەوێوە بە ئاسانی دەتوانێت هاوكاری میلیشیاكانی سەر بە وڵاتەكەی بكات لە نێو خاكی سوریا، بەوەش هەڕەشەیەكی ڕاستەوخۆ دەخاتە سەر ئیسرائیل.\nدوای ئەوەی هێزەكانی سوپای عێراق و حەشدی شەعبی بەبێ هیچ بەرگریەك چونە نێو ناحیەی سنونێ و قەزای شەنگال، هێزەكانی حەشدی شەعبی بە ئاسانی گەیشتنە چیای شەنگال و لە ناحیەیی (گوڵ میران) جێگربوون.\nئەمەش لە كاتێكدایە لە ساڵی 1991 سەدام حوسێن، سەرۆكی لە سێدارەدراوی پێشوی عێراق لەو ناحیەیەوە توانی 48 مووشەك ئاراستەی خاكی ئیسرائیل بكات.\n 1422 جار بینراوه\n6/9/2018 1:37:34 AM


هەر قەزایەكی كوردستان 20 فەرمانبەر دەگرێتەوە\nبانكی ناوەندی عێراق داوا دەكات ئەم فەرمانبەرانەی هەرێم مووچەیان بخرێتە سەر عێراق\nبانكی ناوەندی عێراق لە رێگەی نوسراوێكەوە داوای لە وەزارەتی دارایی و ئابووری حكومەتی هەرێم كردووە، ناوی سەرجەم فەرمانبەرانی بانكە بازرگانییەكان بە لیستێك ئامادە بكەن و ئاراستەی بانكی ناوەندی بكەن، بۆ ئەوەی مووچەكانیان بخرێتە سەر وەزارەتی دارایی عێراق.\nنوسراوێكی بانكی ناوەندی عێراق ئاراستەی وەزارەتی دارایی و ئابووری حكومەتی هەرێم كراوە و كۆپیەكی دەست بوارنیوز كەوتووە تیایدا هاتووە، مووچەی فەرمانبەرانی بانكە بازرگانیەكان لە وەزارەتی دارایی و ئابووری دەخرێتە سەر وەزارەتی دارایی عێراق بە چەند مەرجێك.\nلەسەرەتای نوسراوەكە ئاماژە بەوەكراوە، دەبێت لە هەر قەزایەك یەك بانك هەبێت و ژمارەی فەرمانبەرانی ئەم بانكە نابێت لە ٢٠ فەرمانبەر زیاتر بێت، پێویستە ئەو بانكانەی زیادەن لەگەڵ بانكێكی نزیكی ئەو شوێنە لێك بدرێن و بكرێنە یەك بانك.\nلە خاڵێكی تری بڕیارەكە هاتووە پێویستە لەسەر حكومەتی هەرێم بڕی مووچە پاشكەوتكراوەكانی مووچەخۆرانی بانكەكان بداتەوە كە بڕی پارەكە ۹۰ ملیار دینارە.\nهەر بەپێی بڕیارەكەی بانكی ناوەندی عێراق ئاماژە بەوەكراوە كە خەرجی هەموو بانكەكان لەسەر وەزارەتی دارایی عێراق دەبێت.\nلە كۆتایی نوسراوەكەی بانكی ناوەندی عێراقی هاتووە، گەر ئەو مەرجانەی لە بڕیارەكە جێگیر كراوە جێبەجێ بكرێت ئەوا لە ١/١/٢٠٢٢، بڕیارەكە جێبەجێ دەكرێت و مووچەی سەرجەم فەرمانبەرانی ئەو بانكانەی دەكەونە هەرێمی كوردستان لەسەر وەزارەتی دارایی عێراق دەبێت.\nوەزارەتی دارایی و ئابووری حكومەتی هەرێم 92 بانكی هەیە لەژێر ناوی بانكە بازرگانیەكان و ژمارەی فەرمانبەرانی ئەو بانكانە بریتیە لە دوو هەزار و پێنج سەد فەرمانبەر.\nبوارنیوز هەوڵیدا رای حكومەتی هەرێم و وەزارەتی دارایی و ئابووری وەربگرێت، بەڵام هیچ كەسێك ئامادە نەبوون لە ئێستادا قسە لەسەر ئەو نوسراوە بكەن.


وتووێژ:جەلادەت عالی بەدرخان - ویکیپیدیا، ئینسایکڵۆپیدیای ئازاد\nوتووێژ:جەلادەت عالی بەدرخان\nنازانم تۆ بۆ وا دەکەیت ئایا شارەزاییت کەمە یان دەتەوێ تێکدەری بکەیت... عالی و عەلی دوو ناوی لێک جیان. تورکیش نیە عەرەبییە. لە ناو عەرەبی عێراقیشدا ھەم عالی و ھەم عەلی و ھەم عەلەییان ھەیە لەوانەیە ھەمووی یەک مانا ببەخشن بەڵام ناوی جیاوازن وەکو لە کوردیدا ھێدی و ھێمن و ھێور یەک مانان بەڵام ناوی جیاوازن ئەوەتا ڕەشید عالی گەیلانی شۆڕشگێڕێکی عەرەبی عێراقی بوو کە لە بیستەکان شۆڕشی دژی ئینگلیز بەرپا کرد، یان بەڕای تۆ کابرای عەرەب زمانی خۆی لەیاد کردووە و بە تورکی قسەدەکات نازانێ بڵێ عەلی دەڵی عالی.ھا ھا ھا.... سەیرێکی ئەمانە بکە لە ھەموو سەرچاوەیەک عالییە بەس لای تۆ عەلییە ئەویش لەبەر ئەوەی تورکومان ئەو دوو ناوە لەیەک جیا ناکەنەوە کە بە ھەردووکی دەڵێن ئالی نازانن پیتی عینیش دەرببڕن.   \nئەمە جگە لەوەی لەو سەرچاوانەی کە لێوەی وەرگیراوە و ھەر بە عالی دانراوە و ھەموو دونیاش بنەماڵەی ئەمین عالی بەدرخان دەناسێت نەک ھەر کورد چونکە بنەماڵەیەکی بەناو بانگی جیھانی بوونە. --Ferxwaz (لێدوان) ٠٩:١٦, ٢٨ تشرینی یەکەم ٢٠١٢ (UTC)\nمن ھیچم نەکردووە کاکە ئەگەر پێت وایە من لە ھەڵەدام بۆم ڕوون بکەوە با منیش شتێک لە تو فێر بم، قەیدێ چ دەکا. بەڵێ شتێکی ئاوا کە تۆ دەڵێی ھەیە جا چەندە ڕاست بێ نازانم بەڵام بەڕواڵەت ڕاستە. ئەرێ ھێمن و ھێوریش یەک وشەن بەڵام ھێدی نا، ھێدی عەرەبییە و لەگەڵ ھادی یەک شتە. ھەوڵ بدە شێوازی لێدوانت باشتر بکەی ھەتا بتوانین باشتر لەگەڵ یەک خزمەت بە ویکی بکەین. سپاس.--چالاکWьтуwеж (٧ی خەزەڵوەری ٢٧١٢) ٠٩:٣١, ٢٨ تشرینی یەکەم ٢٠١٢ (UTC)\nمن ئێستا دەستکاری 1 بەستەری دەرەکیی جەلادەت عالی بەدرخانم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20161109104500/http://www.celadet.com/ بۆ http://www.celadet.com/ زیاد کرا\nکاتێکی شاد!—InternetArchiveBot (سکاڵاکردنی کێشە) ٠٧:١١، ٨ی شوباتی ٢٠١٨ (UTC)\nمن ئێستا دەستکاری ١ بەستەری دەرەکیی جەلادەت عالی بەدرخانم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20151119081354/http://www.kurdishacademy.org/?q=ku-ar%2Fnode%2F349 بۆ http://www.kurdishacademy.org/?q=ku-ar%2Fnode%2F349 زیاد کرا\nکاتێکی شاد!—InternetArchiveBot (سکاڵاکردنی کێشە) ١٥:٣٣، ٢ی تەممووزی ٢٠٢٠ (UTC)\nوەرگیراو لە «https://ckb.wikipedia.org/w/index.php?title=وتووێژ:جەلادەت_عالی_بەدرخان&oldid=698030»